text:
THE SICILIAN (Book I &II) By Mario Puzo (Completed)
Moderator: writers
THE SICILIAN (Book I &II) By Mario Puzo (Completed)
(Mafia chanchin ngaihnawm tak mai, sicily rama mipakhatin sorkar leh mihausa ho inluling lutuk lak atanga a helna chanchin ngaihnawm tak chu, puitu atan mafia chhungkaw thiltithei tak mai, Corleon chhungkua a nei bawk. Mizoțawnga kutthlak a la awm chiah lovin ka hria a, kan ti ve rawih ang e, copy/paste lamah min ngaihchan hram ka ngen e.
Book 1 : Michael Corleon 1950
Chapter 1(a)
Michael Corleona chu Palermo-a lawng chawlhhmun, thinga siam sei tak atang chuan lawng lian pui, America lam pana her liam mek chu a thlir vang vang a, chu lawnga chuang ve ngei tur chu a ni a, Mahse a pa, Don Corleon hnen atangin thupek thar a dawng miau a ni.
Sangha manna lawng, chu lawnglian pana kir leh meka chuang pa lamah chuan ban a vai lauh lauh a, kum liamta chhung zawng khan chu pa chuan a lo guard thin a ni. Ban a rawn vai let lauh lauh a, hmuh theih a ni ta lova.
A awmna lawngchawlhhmunah chuan hnathawktu, Lawnglian dang atanga bungraw hlangthlaa truck liana hlang lehtu an vei sup sup a, italian aiin arabic ni awm tak hmel an pu zawk a, lukhum hmai hliah khuh thei an khum vek a; an zingah chuan amah vengtu tur, Don Croce Malo nen an inhmuh hmaa him taka vengtu tur an inphum ru nual a ni. Don Croce Malo chu 'capo di capi of the friends of friends' ( Mafia zinga hotu lu sawina a nih hmel, capo di capi hi hotute hotu, boss of all bosses tihna- Loma) tiin sicily ah hian koh țhin a ni. Chanchinbu leh khawvel hmundangah chuan Mafia tia hriat a ni a. Mahse sicily ramah chuan mipangngai chuan Mafia tih hi an lam ri ngai meuh lo, an tan chuan Don Croce chu thinglung țha mi (the good soul) a ni tlat.
Sicily rama kumhnih a vahvaih chhung hian (The Godfather chhiar tawh chuan kan hre fur ang a, Michaela hian mi a thah avangin sicily ramah hian a tlan chhia a, he thawnthu hi chu mi laia thilthleng chanchin a ni- Loma) Don Croce-a thawnthu hi a hre tam zet mai, thenkhat phei chu mak tak tak, chutiang mihring an awm thei ngai dawn em ni tih hial turte niin a ringhlel hial țhin. Mahse apa hne atanga thu lo thleng chu a chiang hle, vawiin ngeiah Don Croce nen hian chawchhun an fak dun ngei tur a ni a, an ni pahnih hian sicily rama misual turu ber mai, salvatore Guilianno, sicily ram atanga a chhuah theih dan tur ruahmanna an siam ang. Guilianno tel lo chuan Michaela hian Sicily a chhuahsan tur a ni lo.
Lawngchawlhna kailawn tawp lam, yard sawmnga pawh tling lo turah chuan car dum lian tak mai hi a ding a, a bulah chuan mi pathum awmin, michael a chuan a va pan a, sikret țan pahin a ding det a, khawpui chu a thlir kual pah a.
Palermo khawpui chu Tlangkang irh chhuakin belthleng kum ang tak a siam mawnga inhung a ni a, a sir kil thumah chuan tlangin a khuap a, sir khatah ve thung chuan mediteranean tuipui dumpawl ruih mai chu a inkhawh mam zur thung a ni. Khawpui chu rangkachak rawng ni zung chuan a chhun tle sut a, Greek temple te spanish cathedral te chu mawi takin an lang a, a piah tlang pangah chuan norman kulh awmin indona hnuhma a lang ruak bawk a.
Michaela chuan a mah lo nghaktu pathum chu muangchangin a pan chhat chhat a, an lan chian deuh hnu chuan chibai buk turin an lo insiam rem tih a va hmu thei a. Heng mi pathumte hian Michaela chanchin chu an hre theuh a, America-a mi ropui Don Corleona fapa naupang ber a nih thu te, apa, God father chuan Sicily ram thleng pawha pa thunei tak a nih thu te nen. Michaela hian Corleon empire hmelmate suatnaah New York Police Official a that hlauh mai a, sicily ramah hian a rawn tlan chhiain a biru mek a ni. Tunah hian boruak adaih deuh tak avang leh remsiamna tha tak siam a nih tak avangin americaa a dinhmun ngai, Corleon chhungkuaa Lal fapa roluahtu dinhmun luah turin a haw dawn mek a ni. Chung mipathumte chuan michaela chet dan rang tak si, inthlahdah hmel ang reng si te, a hawiher fimkhurnaa khat te chu ngun takin an lo zir chiang a. A biang sir deuh khuar kalh chuan a tawrhchhel zia leh thil hlauhawm tak pawh tuar chhuak nual tawh a nih zia a tilang a. A mah hi 'man of respect' (zah tlak, hlauhawm ru riau, hotu nihna nei hliah hliah an sawina-loma) a ni chiang hle.
Kailawn tawp a thlena chibai tura rawn pen chhuak hmasa ber chu puithiam a ni a, thau chawm turh mai, puithiam kawr ha a ni a. Bak ang tak lukhum a khum a, a nghawngawrh chu sicilian vaivut senin a tibal nuau va, hmai chu tisain a khat hnuk a. Amah hi Father Baniamino Malo, Don Croce Malo a unaupa a ni a, zakzum leh sakhawmi tak ni mah se, laina hre tak leh thilsual tih lamah tim ngai hlek lo a ni. Amah sawichetute chuan a hnena sualpuanna thuruk an neihte Don croce hnenah a rawlruk thin niin an sawi.
Zam hmel taka nui chungin Michaela chu a chibai a, Michaelan nelawm tak,tualthattu hmingthang ni awm lo taka nui var var chunga chibai a buk chuan a thaw huai a.
A pahnihna chu a nelawm fahran lo hle, a polite tehchiam lo bawk. A mah hi Inspector Federico Velardi, Sicily rama Security police hotu ber a ni a, amah chauh hi an pathum zinga lo nui ve lo awm chhun a ni. Cher ria lam, sorkara hlawh la siah chuan a thawmhnaw hak a nalh hle. A mitmengah chuan Norman thlah kal zel a ni tih a lang a, America mi, Police lal tak that tu han lawm viau chu tul a ti hran lo, sicily ah hian a vanneiin chance a nei maithei asin. Inspector Velardia hmer chu ngunhnam khawih ang mai hi a ni a.
A pathumna chu michaela aiin a sang zawkin a lian zawk hle, midang pahnih te ai pawh chuan lian bik hlein a lang a; Michaela kut chu a vuan chawt a, a lamah pawt hnaiin a pawm vung vung a, "Cousin Michael, Palermoah hian kan lo lawm a che." A pawmna chu thlahin Michaela chu ngaunat hmel takin a en vung vung a, " Stefano Andolini ka ni a, i pa nen Corleonah kan thang lian dun a, i naupan laiin Americaah ka hmuh che kha, min la hria em?"
Michaela chuan a hre tehmeuh mai, Stefano Adolini chu sicilianah chuan amah ang an vangvkher awm e, a sam a sen a, chu chu a chhinchhiahna a ni tlat, sicilian ho chuan judaho hi samsen vek niin an ngai tlat a ni. A hmel pawh theihnghilh har tak tur a ni, a kareh zaupuia a hmui chhah tak chuan sa sahsawm thi sung mai a ang ber awm e, a hnarkua atangin hnar hmul a lawr fur a, a nuih leh lek phei chuan thihna rim a nam vung vungin i hria ang.
Puithiam leh Andolini inzawmna tur chu Michaela chuan a ngaihtuah chhuak thei mai a, mahse inspector Velardi a lo awm tlat chu mak a ti hle mai. Eng nge he pa hian hetah a tih ve? Velardi chu Salvatore Guilianno man tuma bei nasa bera lar a ni a, chubakah Andolini nen an inmil lo tih a lang chiang viau a; an hawihawmna an tihlan piahah chuan thih thlenga inbeih inpeih atin an awm ru reng mai bawk si.
Chauffeur-in car kawngka a hawnsakah chuan Father Baniamino leh Stefano Andolini chuan Michaela chu seat hnung lama thu turin an kawhhmuh a. Father Baniamino chuan a laia thut pahin Michaela chu tukverh bula thu a, Palermo mawina thlir kual vel pah tur chuan mawihnai takin a ngen a, Andolini chu a sir lehlamah chuan a lut nghal bawk a; inspector Velardi chu driver bulah chuan a thu a, Michaela chuan Velardi-an kawngkhar hawnna rang taka zuan chhuah a ngaih pawha zuangchhuak nghal tum niawm taka a vuan reng chu a hmu a. Michaela rilruah chuan Father Baniamino chuan a laia thut a chuh deuh tlat chu inkah thulhah pawh hmun him nia a ngaih vangah a dah sak a.
Dragon dum lian tak ang maiin an chuanna car chu Palermo kawtthlerah chuan muangchangin a tawlh zal zal a, he lai hmunah hian in nalh leh hmuh hah dam tak tak te, greek ho vantlang in lian tak tak te, spanish cathedrals te a awm a, mimal in ho chu rawng pawl te, rawng var leh eng te an ni a. Heng building te hian inchhawng bathlar mawi taka pangpara chei an nei vek a. Carabinieri an tih, Italian National Police te ngawrh takin patrol reng lo se chuan hmun nuam leh thlir manhla tak tur hi a ni a; khawi kipah pawh an awm emaw tih mai turin balconyah te pawh an ther fuk mai a ni, kah mai inpeihin rifle an hum theuh bawk.
- Attachments
-
- images.jpeg (15.5 KiB) Viewed 1656 times
Sicily rama a awm chhung hian Michaela chuan Salvatore Guilianno chanchin chu a hre tam malh malh hle mai, chanchinbu tinah chuan an chhuah chuai chuai reng a, mite chuan khawiah pawh an sawi a ni ber e. Michaela nupui, Apollonia pawh khan naupang leh thalai zawng zawng deuh thawte tih angin zantin Guilianno him nan tawngtaina a hlan țhin tih a inpuang ve bawk.An ngaisang em em a, an zinga mi a ni tlat. Naupangte chuan an len hunah Guilianno ang hi nih an chak țheuh a ni. Kum 20 mi lek a nihin a mah man tur carabinieri sipai rual a lo tukzal avangin Sipai General ropui tak niin an ngai a, an ngaisang hle a ni. A hmelthain a thil phal a, a thil ruk leh man tam zawk chu mirethei hnenah a pe țhin. A dikin a hote chuan hmeichhia leh sakhaw puithiam an khawih ve ngai lo. Amah phatsantu a tihhlum dawn pawhin, tawngtaina hun leh khawvel danga tha taka nun a neih theih nan a thlarau tlenfaina hun a pe hram țhin. Heng zawng hi Michaelan a Guilianno chanchin, midang hrilh ni lova a hriat theih te chu a ni a.
An tlanna kawtthler ațang chuan an peng a, banga rawng duma inziak lehkha tar chuan Michaela mit a la hle mai. Mahse a chung bera Guilianno tih thu inziak chauh chu a chhiar hman a. Father Baniamino chuan a lama rawn awn deuh pahin, " Guilianno-an mipui hnena a thupuan pakhat a nih kha, hetiang a ni chung hian zan lamah chuan Palermo hi a thuhnuaiah a la awm tho a nia," a ti a. Michaela chuan, "Engtinnge a inziah a?" Tiin a zawt a, Father chuan, " Palermo mipuite chu zan lama streetcar an khalh leh a phalna a nih kha"
"Phalna a?" Michaela chu a nui hawk a, " Outlawin phalna a pe a maw?"
Sir lehlama țhu Stefano Andolini chu a lo nui huk a, " carabinieri te trams ( khawlaia tlan chi rel) a phin darh leuh alawm, mahse mipui erawh trams hmang lo turin a hrilh lawk a, mahse chutiang ti tawh lo tur chuan a intiam nghal bawk a ni."
Michaela chuan, " A nih engvangin nge Police hlir awmna trams chu a bomb darh kher?" a ti ro halh a.
Inspector Velardi chu a lo hawi let a, Michaela melh pah chuan, " Rome at mu a keh pek a, an fapa, misual turu tak an țanpui tiin Guilianno nu leh pa a man pek a, Republic ho hian fascist ho dan hi an paihthla thei tak tak lo,"
Father Baniamino chuan, " Ka unaupa Don Croce chuan an chhuah theih nan hma a la nghal a, Oh! Rome laka ka unaupa thinrim zia kha!" Chapopui ru takin a lo ti a.
Michaela chuan a rilruin, " Isu leh! Don Croce chu rome chungah a thinrim maw? Mafia-a Pezzonovante a nihna bakah he Don hi eng nge a nih pherh hrep le?" Tiin a ngaihtuah a. (Pezzonovante - .95 calliber or big shot)
Car chu building sen lianpui hmaah chuan a ding ta a, chu building kil tinah chuan in chhipzum a inchhawng thluah a, kawngka chungah chuan mawi takin HOTEL UMBERTO tih a inziak kalh bawk a, kawngkaah chuan vengtu pahnih Form nalh tak ha an awm bawk a, mahse chung a mawina zawng zawng chuan Michaela a tibuai eih lo.
A mit fing tak chuan hotel hmalam kawtthler chu ngun takin a thlir zung zung a, a tlem berah bodyguard sawm lai chu a hmu thei a, a then a kawp te tein an kal a, a then chu kawngkam thir kham nghengin an ding bawk a, an nihna pawh an thup lem lo tih hriat takin an ralthuam pai pawh hmuh mai theih a ni bawk. Guard pahnih sikret zute chuan Michaela Car atanga a chhuah chuan lo dangin uluk takin an endik a, Inspector Veradi leh midang chungah chuan engmah an ti lem lo.
Hotela an luh chiah chuan, guard te chuan kawngkhar chu an khar nghal hmak a, lobbyah chuan guard pali dangin an rawn belh bawk a, corridor sei takah chuan an hruai thla ta a, heng mite ho hi Lalropui tak chhiahhlawh ang maiin an hawisang larh hlawm mai.
Corridoor tawpah chuan Oak thinga siam kawngkhar lian tak a lo awm a, chutah chuan lalthutthleng ni awm fahranah mi pakhat a lo thu a, chupa chu ding lo ding chhuaka chabia kawngkhar hawn pah chuan a bu zauh a, mei nei takin father Baniamino chu a melh zauh a.
An luhna room chhung chu a ropui ngei mai, tukverh lo inhawng atang chuan a hnung huan chu a lang ruih a, lemon rim a nam cham cham bawk a; an luh chiah khan Michaela chuan mi pahnih lo ding chu a hmu thei a. Michaela chuan chuti em ema Don Croce ven nasat a ni chu mak a ti kher mai. Guiliano țhian a ni a, Rome-a minister of Justice thian kawmngeih tak a nih bawk avangin Palermoa carabinieri lakah chuan a him bawk si. He Don ropui-a hian eng nge a hlauh a? Tunge a hmelma chu ni ta ang?
Chu suite-a thutkhawmna pindan furniture ho chu Italy Lal In tana duan a ni a - chair hrawl tak te, safa, lawngte ang maia lian leh dup tha te, marble-a siam table turu tak te chu; Museum ațanga ruk chhuah ni awm tak an ni. Chung furniture te chuan huan ațanga Michaela te lo lawm tura lo lut chu a mil thlap mai. Michaela Corleona pawm tumin a kut a rawn phar chhuak a. Don Croce chu a dung leh a taksa len zawng chu a intiat thuak awm e, a sam chu rawng buang chhah tak, negro sam ang maia kir chuat, uluk taka meh tih hriat fahran a ni a. Laiking mit ang maia thim ruih mai a mit chu a biang chhah tak chungah chuan a inchhawng thiang vauh a, kareh zim lam a ni thung roh a, hmuihmul tlem a nei bawk, a hnar chuan a biang inanglo tak pahnih chu a kilh belhbawm hi a ni ber e.
Chutianga lal ropui tak hmel pu ni mahse a inchei thingtlang ve hle, kekawr thui nalh lo tak lianpui ha in, a darbah chu uk lam pang niin a kawr chu a var niin, suk thar hlim, nawh mar ni lem lo a ni. Neck tie a awrh lo a, coat a ha loin kelawngin a awm tawp a ni.
A lan dan maiah chuan Palermoa sumdawnna zawng zawng, a hnuaihnung thlenga inhambuai duh mi niin a lang lo. Mi sang tam thihnaa mawhphurtu ber a nihna te, sicily khawthlang lama roreltu a nihna leh Italy sorkar ai fea a theih zawk zia te, Sicilian estates neitu dukes leh baron te ai fea hausa zawk a nihna te chu awih a har zawk hial mai.
Dam thlupa Michael-a kuah pah chuan, " Naupangte kan nih laiin i pa nena inhre tawh kan ni a, hetia fapa fel tak a nei hi lawmawm ka ti hle a ni." a ti a. An zinkawng chungchang zawh pahin an mamawh a zawt nghal a, Michaela chuan nui chungin, chhang leh wine a mamawh thuin a lo chhang a. Don Croce chuan rang takin huan lamah a hruai chhuak hlawm ta nghal a, Sicilian ho chuan a theih hram chuan pawn lama chaw ei hi an duh țhin. ( An chaw kil dan chipchiar hi chu kan mai teh ang, thupui an vai hmain a kual thui mah mah țhin - loma)
Ei leh in lam an zo ta bawk a, Don chu thupui vai turin a inpeih ta, coffee no dawm pah chuan Michaela hnenah, "Chu kan țhian Guilianno chu America lama tlan bo tur chuan puih i tum a maw?" A han ti a.
"Thupek ka dawn dan chu a nia lawm, vanduaina tawk hauh lova America ka luh tir a ngai tlat a ni" tiin Michaela chuan a chhang a.
Don Croce chuan bûk nghauh pahin, " I pa nen ruahmanna kan siam fel tawh a, Guilianno chu i kuta hlan tur che ka ni a. Mahse hringnun hi chu a tluang purh hlei thei țhin lo, beisei loh thil a lo awm leh țhin. Ka tih tur chin tih chu a harsa ta riau a ni." Michaelan a tihbuai loh nan a kuta zapin a sawi chhunzawm a, " Ka thiam loh pawh a ni bik lo, ka dinna ngaiah ka la ding reng. Mahse Guilianno hian tumah a ring tawh lo, keimah takngial pawh.
Dan pawna hnawhchhuah a nih tirh ațang khan, a nun khawchhuah theih nan ka pui a, thawk dun kan ni. Kum 27 mi lek ni a tun thlenga sicily rama mi ropui ber a nih nan hian ka tanpui viau; mahse tunah chuan a hun a tawp tawh. Italian sipai sangnga leh police rualin a awmna tlangte khi an dap hneh hle tawh, chuti chungin ka kuta intukluh chu a duh lo tlat alawm mawle." a ti a.
"Chutiang a nih chuan a tan tih theih ka nei lo a nih chu." Michaela chuan a ti a, " Ni sarih thleng bak nghak lo tura hrilh ka ni, chu mi hnuah America lam ka pan dawn a ni."
Chutia a sawi lai pawh chuan engvanga Guilianno tlanchhuah chu a pa tana pawimawh em em nge ni ang tih a ngaihtuah a. Kum chuti zat a awm bo hnua ina haw vat vat chu a chak tawh kher mai. A pa hriselna a ngaihtuah hle a. America a chhuahsan lai mek khan a pa chu Hospitalah hliam na tak tuarin a awm a nih kha. Thlawhnaa a awm laiin a unaupa Sonny-a chu thah a nih thu a han hre leh a. Corleon chhungkua chu New York-a Mafia chhungkaw pangate nena indonaah chuan dinhmun chhia leh tluk hlauhawm takah a ding mek a nih kha. Chu indona chuan Sicily ram lailia Michaela nupui naupang tak thihna a thlen phah bawk. A hnuah a pa chu a hliam ata dam chhuakin chung chhungkaw pangate nen remna a siam tih te, Michaela an puhna zawng zawng hlihthlak a nih thute a han hre leh a. Mahse Michaela chuan a pain a thachhang dawltu atan a lo nghak reng tih a hre thung. A chhungte chuan an hmu chak tawh hle ang - a farnu Connie, a unaupa Freddy-a te, Unau ang chiaha an en, a pa fa lak Tom hagen te, leh a nu khawngaihthlak tak, Sonny-a thihna la tuar reng te chu. Kay-i a ngaihtuah chhuak zawk a, kum hnih chhung a bikbo san hnuah hian a la hre ve reng ang em le? Mak ta ber chu, engvanga a pa hian cham khawmuan tir nge a nih? Guilianno nena inzawm thil pawimawh elhkhen chu a ni ngei ang.
Inspector Velardi-a mitmeng vawt raih maiin uluk fahranin a lo thlir reng tih a hrechhuak phut a, mi dawihzep ti ni awm takin hmuhsit hmel zetin a lo en reng a.
Don Croce chuan, "Hman hmawh mah ta che. Kan Thian Andolini hmang hian Guilianno leh a chhungte nen chuan kan la inhre pawh thei reng alawm, kan țang tlang zel ang chu. Heta țanga i chhuah hnuah Montelepre-a Guilianno nu leh pa i va tlawh ang a, Trapani i panna kawng a ni tho bawk a." A chawl det a, hmai chuar hlek loa nui chung leh uar deuh zawkin, " I tum dante hrilh hriat ka ni tawh a, a chinchhuakin." Mahse Michaela chuan a tum dan zawng zawng chu a hriat a ring lem lo, Godfather chuan tumah thil engkim a hrilh ngai tlat lo.
Don Croce chuan a sawi zawm leh a, " Guilianno ngainatu zawng ten kan rem tih tlan pahnih a awm a - Sicily ah awm thei a ni tawh lo tih leh America-ah chuan a kal ngei tur a ni tih hi. Tin, Inspector Velardi hi kan thurualpui a ni."
"Sicily rama thil thleng ni mah se chu zawng thil mak tak a ni." Nui chungin Michaela chuan a ti a, "Inspector hi Guilianno man tura intiam Police hotu lu ber a ni si a."
Don Croce chu a nui huk a, " Tuin nge Sicily hi hrethiam bik ang? Mahse hei chu awl zate mawle, Rome chuan Palermo Court-a Witness cage atanga Guillianno-in hekna thu a puan chhuah ai chuan Americaa hlim taka a awm an duh zawk miau alawm. Politics vek a ni."
Michaela chu a buai ru ta riau a, nuam lo a ti țan hle bawk. Ruahman lawk angin thil a kal dawn lo tawp mai. " Eng vangin nge Inspector chuan Guillianno chu tlan chhuak tura a duh em em chhan ni ang? Guillianno ber a thih chuan hlauhawm a kiang a ni mai a." A ti a.
Inspector Velardi chuan hmusit awrawl takin, "Chuzawng ka duhthlanna a ni ang chu." A ti phawt a, "Mahse Don Croce hian a fapa ang maiin a hmangaih tlat alawm."
Stefano Andolini chuan inspector Velardi chu huat hmel zetin a melh a. Father Baniamino chu wine in pah chuan a lo bu nghat a. Mahse Don chuan Inspector hnenah, " Țhian țha vek kan ni alawm, Michaela hi thudik kan hrilh ngei tur a ni," a ti fak a.
"Guilianno hian rawng huai a hum tlat a ni. Diary, 'thuthlung bu' tia a vuah a nei a, chutah chuan a thilsual tihnaah an mahni tang hma leh Politics hamthatna turin Rome-a Goverment te, Leh Sorkar mipawimawh tak tak ten an pui tih finfiahna a awm a. Chu document chu pholan a nih vaih chuan kristian Democracy sorkar hi a tlu chhia ang a, Italy hi Socialist leh Communist rorelna hnuaiah a awm nghal ang. Chu mi ven nan chuan eng thil pawh tih ngai se tih ngei a ngaih zia Inspector Velardi hian min pawmpui a, chuvang chuan chu thuthlung bu chu puan darh loha a awm theih nan Guilianno tlanchhuahnaah min puih a duh a ni."
"Chu thuthlung bu hi i hmu tawh em?" Tiin Michaelan a zawt a, a pain he thuthlung chanchin hi a hre ve ang em tiin a ngaihtuah a, a thupek dawnah chutiang lehkha pawimawh chanchin chu sawi lan a ni hauh lo.
Don Croce chuan, " A chhunga thu awm ka hria a ni." a ti a.
Inpector Velardi chuan hriam hraihin," Ka thu chu ni seng Guillianno chu a thuthlung bu chawpa thah hmak a ni mai."
Stefano Andolini chuan Haw em em tih hriat ngawih ngawihin Inspector Velardi chu a melh a. He tah hian a ni Michaela chuan Andolini chu Don Croce ang maia mi hlauhawm nia a hriat tak ni.
Don Croce chuan muangchangin a kut a phar a, an ngawi ta thap a. Midang ngaihthahin Michaela hnenah chuan,"I hnena Guilianno hlan tura i pa hnena ka intiamna chu ka tihlawhtling thei lo maithei. Eng vanga he thila Don Corleon hi rawn inrawlh nge tih chu ka hrilh thei bik lo che. Chhan tha tak a awm a ni mai.
Mahse engtinnge ka tih bik ang? Chawhnu lamah a nu leh pate hnenah chuan va kalin, an fapain min rin theih nan va hmin i tum ang a, Tanin atanga chhuahtu ka nih thute pawh va hriattir nawn ang che." A ngawi vang vang a, "Chutiang zawng chuan an fapa chu kan țanpui thei maithei a nia."
A tlan chhiat leh bihruk chhung khan, Michaela chuan hlauhawm lo thleng tur hriat theihna a nei țha hle hman a. Inspector Velardi chu a duhzawng a ni hauh lo. Tualthah mai pawh hreh lo Stefano Andolini chu a țih viau, Father Baniamino pawh chuan a ti țim sung sung thei. Mahse chung zawng zawng ai chuan Don Croce-a hlauhawmna chuan a thluakah inralrinna dar a khawng ring ber mai.
Dawhkan kil mektu tu mai pawh chuan Don Croce an biak dawn chuan awki an dim tlang hle, a unaupa Baniamino pawh a bang bik lo. A tawng chhuah nghakin an ngaichang țhap a, an thil ei lai pawh an chawl țhap mai. Don Croce chu chhiahhlawh ho chuan an vil reng a, huan chhunga guard vak vel ho pawh chuan a thupek ngaichangin an rawn en awl lo bawk, thu a pek veleha che nghal vat a, anmahni rawn chandarh leuh thei turin an inring hle.
Michaela chuan fimkhur takin, "Don Croce, i duh ang zui tura heta lo kal ka ni e." A ti a.
Don chuan a lu lian pui chu a bu nghut nghut a, a pum chunga kut suih chungin, thunei aw ruih hian, " A ruh langin thil kan sawi tlang tur a ni. Min han hrilh teh, Guilianno tlan chhuah nana i ruahmanna chu eng nge ni? Fapain a pa hnena a sawi angin min han hrilh teh."
Michaela chuan Inspector Velardi chu a en vat a, Sicily ram Security Police lu ber hmaah frank takin thil a sawi ngai lo vang. Don chuan a lo hrethiam vat a," Inspector Velardi chu ka thurawn ang zela ti tur a ni e." a lo ti a. "Min rin ang chiahin i ring ve thei ang."
Michaela chuan a no chu in tumin a chawi kang a, no phen ațang chuan guard hovin an rawn en reng tih te, Don Thusawi avanga Inspector Velardi lo ner sawng te, Andolini lungni lo zet hmel te chu a va hmu thei a, Father Baniamino chauh chuan a mah en lovin a lo kun a. Wine paw kak chu muangchangin a in a, chhiahhlawh chuan a rawn thli khat leh nghal zat a. Huan chhung chu hmun hlauhawm takah a chang ta phut ni maiin a lang.
Michaela chuan fimkhur takin, "Ka ruahmanna chu ho te, Trapani-ah i miten Salvatore Guilianno min rawn hlan hma loh chu ka awm ang a, Lawng chak takin Africa lamah min hruai ang a, lehkha ilo pawh tihfel a ni bawk ang. Chuta țang chuan America ah tihphung pangngai ang ni lem lovin kan thlawk lut ang. Sawi mai anga awlsam ni se ka ti khawp mai." A ngawi hlek a, "Thurawn dang i nei a nih lem loh chuan."
Don chu a thaw huai a, wine chu a in hlek a, michaela chu a en a, muang fan ruihin, "Sicily hi ram lungchhiatthlak tak a ni. Inrintawnna a bova, dan leh dun a awm hek lo. Tharum thawhna leh inphatsanna a tam em em ringawt mai a ni. I fimkhur hmel viau a, fimkhur tur pawh i ni, chutiang bawkin Guilianno pawh. Ka han hrilh ang che, Ka venhimna tel lo chuan Guilianno kha dam khaw chhuak tur a ni lo, zungpui leh zungchal ang mai kan ni țhin, mahse tunah chuan a hmelma angin min ngai ta tlat a ni. Chu chuan min tihlungngaih zia chu i hrethiam lo vang. Ka duh ber chu Tui Guilianno hi a chhungte hnenah kir leh theiin, chawimawina nopui dawng se tih hi a ni a. Kristian diktak, huaisen bawk si a ni a. A rilru țhatna hian sicily mipui thinlung a hneh em em a ni." Wine inin a chawlh hlek a, "Mahse buaina nasa tak a hmachhawn mek a ni. Tlangah a hote tlemte nen sipai rual hmachhawn turin an awm a ni a, phatsan a tawk reng bawk nen. Tumah a ring zo tawh lo. A mah takngial pawh."
Don chuan Vawt ruihin Michaela chu a melh vang vang a," Tlang takin sawi ta ila, Guilianno hi ngaina viau lo ni ilang chuan, heng zawng zawnga buai ngai loin Americaa haw mai turin ka ti ang che nga, heng thil runthlak tak hi a kiang mai tur a nia," a'n chawl leh dat a, "Mahse kan beiseina awmchhun i ni a, lo nghak a min tanpui turin ka ngen che a ni, puih che ka inpeih reng a ni, engtikawng mahin Guilianno hi ka phatsan lo vang." A no a chawikang a, "Kumkhuain dam reng rawhse." Midang zawng pawh chuan an lo zawm ve a.
Michaela chuan a ngaihtuah neuh neuh a, Don hian amah hi Guilianno chu tanpui turin a duh nge ni ang a, kal san turin?
Stefano Andolini chu lo țawngin, " Guilianno nu leh pa hnenah Michaelan a tlawh ang tih kan tiam kha aw."
Don chuan,"Eng pawh ni se, A nu leh pate chu beiseina chu kan pe tur alawm." A ti a.
Father Baniamino chuan dam duamin,"Thuthlung bu awmna chin chu sawi tur an nei maithei asin." A lo ti a.
Don Croce chuan, "Guilianno chuan a thuthlung bu hi a nunna chhanhim tu emaw, a thih pawha phuba latu tur ni turah ngai a." Michaela chu enin," Rome chuan a hlau a ni thei e, kei chuan ka hlau ve lo, a nu leh pate chu hrilh la, lehkhaa inziak chuan thil a tidanglam ngei ang, mahse nunna hi chu a dang daih a ni."
Chapter 1(d)
Palermo ațanga Montelepre chu darkar khat vel chhung kal a ni a, Stefano Andolini chuan fiat tereuhte chu khalhin, Hmun nga laiah National Police ten Roadblock an lo siam a, mahse Andolini-a paper hmangin an tlang thei zel a ni.
Chutia ngawi renga an tlan hnu chuan Stefano Andolini chuan Michaela Dara ben thuk pahin, "Ka hmu che hi ka lawm hle a ni unaupa, Guilianno chhungkua hi kan chhung hnai tak an ni tih i hria em?"
Michaela chuan, "Aih, Guilianno nu leh pa hi Americaah ka pa hnuaiah an thawk thin tih zawng ka hria."
Andolini chuan, "Ni e, I pain Long Island-a in a sak khan kan thawk alawm, Guilianno putara chu Brick siamtu tha tak a ni a, chuti chungin i pa khan Olive Oil sumdawnna lam a khawih tir a, kum 18 chhung Negro ang maia thawk rimin juda mi ang maiin a inkhawl thei a, Nuamsa taka khawsak tumin Sicily-ah a lo kir leh a ni. Mahse indona leh Mussolini(Italian dictator, Mafia tih chimih tum tu pa kha -loma) avang khan a kawnkaw zova, tunah chuan in leh huan tereuhte bak a nei ta lo. An fapa chu Lalfapa turah an ngai a, mahse suamhmangah a chhuak ta nih hi."
Ngawi rengin an tlan a, Fiat chuan Vaivut apal khu rum rum a.
"Turi hi Americaah khan an pai hman asin," Andolini chuan a rawn tichhuak phut a.
Michaela zawhna zawt hmel deuha a rawn en a hmuhin, "Ni e, Americaah an pai a, Sicilyah a piang a ni. Thla rei lote han nghak leh hlek se chuan Turi chu American Citizen a ni mai tur." Angawi hlek a, "Turi hian a sawi fo țhin. Tlan chhuah pui theih chu i inring takzet em?"
Michaela chuan, "Ka hre lo le, Don Croce leh Inspector Velardi nena chaw chhun ei zawh hnuah chuan, hriatthiam a har tawh a ni; pui se min ti takzet ang em? Ka pa chuan Don Croce chuan a tih ngei a ring a, mahse Inspector Velardi chungchang a sawi tel hlek lo."
Andolini chuan a sam hui liam puat pahin," Tunah chuan Guilianno leh Don Croce chu an inhmelmak ta, mahse Don Croce hriat lohin ruahmanna kan siam a, Turi leh a nu leh pate pawhin an chhiar tel ve ngei ang che, i pain tumah a tithlawn ngai lo tih an hria lawm.
"Anih nang tu lamțang nge i nih?"
"Guilianno tan ka bei a ni," Andolini chuan a ti a, "Kum 5 chhung thian kan ni tawh a, chu mi hma pawhin ka nunna min zuah tawh. Mahse Sicily rama awm ka nih tlat avangin Don Croce be chhe thei ka ni bawk si lo, dinhmun khirh takah ka ding a ni. Mahse Guilianno chu ka phatsan ngai lo vang."
Engatinge atu a mah hian tlang taka thil an sawi mai lo țhin le, Sicily ram a ni tlat a. Tiin michaela chuan a ngaihtuah a.
"Don Croce leh Guilianno chu engvanga lo inhmelmak ta mai nge an nih?" Tiin a zawt a.
"Portella della Ginestra hmuna thil rapthlak tak thlen vang mawle, kum hnih liam ta khan a ni a, chuta tang chuan thil a kal dik thei tawh lo, Guilianno chuan Don chu a mawhpuh tlat a ni." Andolini chuan a ti a.
Fiat chu In intlar phei zui hmaah chuan a ding a, chung in zinga pakhat chu rawng pawdal deuh niin, Gate chu pa te lam deuh kum 60 mi vel, suit nena induang zaih hian a rawn hawng a, chu chu Guilianno pa chu a ni.
Guilianno pa chu mahni inthunun thei tak a ni chungin a hmelah chuan hrehawm tak tuar a ni tih a lang thei a.
Thutkhawmna pindan lianpuiah hian an lut a, hetianga khaw tea sicilian inchhung ni tur chuan a changkang hle. Thlalak lian pui intar, thinga siam framed nalh tak chu a langsar hle. Michaela chuan Guilianno thlalak a ni tih a hre thei nghal mai a. Hmelțha tak, mahni inringtawk tak hmel pu a ni. Chhungkaw Thlalak dang pawh a intar nual a, mahse chungte chuan a sir kil thim lam an luah thung.
Guilianno-a pa chuan choka lamah a hruai lut a, Guilianno-a nu, Maria Lombardo Guilianno chu thlalaka a lan ang aiin a upat hmel a (Tun lai nula, DP/PP vela chhe lo deuh, a takah eng he hu ni si lo ang deuh hi ni mai ang em? ). Michaela te lo lut chu polite takin a lo nuih a. A mitmengah chuan a mah leh fapa tibuaitu khawvel hi a haw hliah hliah tih a lang.
A pasal leh Andolini en khumin Michaela hnenah chuan," Ka fapa țanpui tura lo kal i ni nge ni lo?" a lo ti tawng a. Midang pahnihte chu an lo tim deuh hle, mahse Michael-a chuan dam takin, " Ni e, ka ni alawm."
A hmel chu a țang țeuh a, kunin a kutin a hmai a hup a.
Andolini chuan dam duaiin, "Father Baniamino pawh lo kal a tum a, mahse lo kal lo se i duh thu ka hrilh ta mai." a ti a.
Maria Lambardo chu lo dak chhuakin, a hmelah chuan a rilru put dan chu Michaela chuan hmu theiin a inhria- Hmuhsitna, huatna leh hlauhna te chu. Ner nak chungin, "Oh, Father Baniamino chuan rilru tha tak, hai rual lovin a a nei alawm, chu rilru țha tak nen chuan hripui, khaw pumpui thihna thlentu ang mai a ni. Hnim hlingnei ang mai a ni a, i tawh palh vaih chuan a chhun thi ang che. A hnena sualpuanna neite thuruk a unaupa a hrilh țhin a, a kawl tur thlarau chu ramhuai hnenah a hralh a ni." hul haka a nui chu a thusawi nen chuan a inhmeh hle.
Guilianno-a pa chuan zawi fiah tak, zah daih tum tak siin, " Don Croce chu kan țhian a ni alawm, tanin ațangin min la chhuak a nih kha."
Guilianno-a nu chu thinrim takin a rawn au chhuak a, "Ah, Don Croce, thinlung tha mi, a ngilneih țhin zia hi! Ka hrilh ang che u, Rûlpui a nih hi. Hmalama silai tin a, a bula a țhiante talh țhintu a nih hi. Amah leh kan fapa Turi chuan Sicily-a rorel dun tur hi an ni a, mahse tunah chuan ka fapa chu tlangah amah chauhin a biru a, 'thinlung țha pa' ve thung chu zalen takin a nawhchizuarho nen Palermoah an tal vel saw. Don Croce a faifuk a, Rome chuan a ke a liak mai, chuti chungin ka fapa aiin thil sual a tihnem daih asin. Misual tak a nih saw, ka fapa chu a tha asin. Ah, nang angin mipa ni ilang chuan Don Croce hi ka that ang, 'thinlung țha mi' chu ka chawlh tir ang." Ngei hmel takin, "Mipa ho hian engmah in hrethiam lo ve."
Guilianno-a pa chuan dawhthei lo zetin, " Kan mikhual hi nakin lawka kal kawng thui tak zawh leh tur a nia, thu tak sawi hmain a inei puar phawt dawn lo'mni." a ti a.
Guilianno-a nu chu mihrang hlak ang maiin a inthlak thuai a, ngaihtuah hmel zetin, " Oh, mi khawngaihthlak, Min hmu turin nilengin i lo kal a, Don Croce-a dawt sawi leh ka phun thawm i ngaithla zui bawk nen. Khawi lamah nge i kal dawn?"
Michaela chuan, " Zingah chuan Trapaniah ka awm tawh ang, ka pa țhiante bulah i fapa ka hnena a lo kal hma loh chu ka awm ang."
Room chhung chu a reh tlawk tlawk a, michaela chuan a chanchin zawng zawng chu an hre vek tih a hre mai a. Kum hnih chhung zet a lo tawrh tawh a a hmaia hliam, a ser khuar kak chu an hmu thei vek a ni.
Guilianno-a nu chu lo kalin a rawn kuah a, "wine in rawh aw, Khawchhung te lo zuk fang vel la, darkar khat chhung chuan in chaw ei tur ka peih hman ang, chutah chuan Guilianno țhiante pawh an lo thleng hman tawh ang a, in titi thei ang chu." a ti a.
Andolini leh Guilianno-a pa chuan Michaela chu kar chehin, Montelepre kawtthler fang tur chuan an chhuak a. Chu khua chu rauhsan a ang kher mai.
"Khaw lûn tak a ni țhin asin, sicily hmun dang ang thoin rethei em emin, hrehawm viau mahse a nung tlat a ni. Tunah chuan mi za sarih aia tam mah jailah an tng a, ka fapa phiarrûkna atana man vek an ni lehnghal. A tam ber chu pawi sawi lo an ni a, mahse mi dangin an hlauh a, ka fapa man an puan theih nan sawrkar hian a man tho zel a nih hi. Khaw chhungah hian Carabinieri sanghnih an awm a, tlang lamah ka fapa zawngin sangkhat lai an awm bawk. An dawihzepin Sazu tla mai mai pawh an kap duh zel. Chuvangin mite chuan pawn lamah zanriah an kil ngai tawh lo a, pawnah naupang an infiam ngam tawh hek lo. Khaw thim rualin Curfew puan a ni a, hmeichhia thenawmte kan tur takngial pawh diriama timualphoin an chhaih nawmnah a, mipa an man ho lah dugeon lamah an thawn zel si. Chutiang chu Americaah chuan a thleng ngai lo, ka chhuahsan ni kha anchhia ka lawh fo țhin." Guiliannoa pa chuan a ti a.
Ni chu tlangah chuan a liam ruai ruai a, khaw thim hma curfew puan a nih hmain an kir leh a. In chhungah chuan mikhual pahnihin an lo nghak reng a. Michaela tan mikhual an ni mai pawh a, Guiliannoa pa chu pawmin, Andolini chu kut suihin chibai an buk thung a.
Pakhat chu cher leh dawldang tak, damloh hmel zeta meng hi a ni a, a hmuihmul chu uluk takin a met a, hmeichhe hmelpu tak a ni a, mahse nu han tih tur chu a ni lo. Thupe țhang tih hriat takin, chapo hmel puin a dak deuh ar bawk a.
Chu mi chu Gaspare Pisciotta a ni tih an han hrilh chuan, Michaela chuan mak a ti kher mai. Pisciotta chu Guilianno tha chhang dawltu, a second in command a ni a, a unaupa leh a țhian țha ber a ni. Guilianno tih lohah chuan Sicily rama wanted pui ber a ni a, a luman pawh lire maktaduai nga lai a ni. Chuti chungin hetah a awm a ni si a, Rome Military Police sanghnih rualin an hual vel Montelepreah hian.
Pakhat zawk pawh chuan Michaela mak tih a hlawh leh hle mai, mahse a hmaa mi ang ni lovin. Chupa chu a te hle a, mi te chi han tih mai tur hi a ni a. Kawrchung țial uk lam deuh, leh nectie nen leh Kamis cream rawngin a induang zaih a, a sam chu a chhahin a țuak pheuh pheuh tawh a. A te na vang vangin a nalh ve hle. Michaela nuam ti vak lo hmel a hmuhin mei nei tak, mahse nui sang chung siin chibai a buk a. Chupa chu Professor Hector Adonis a nih thu an hrilh a.
Maria Lambardo Guilianno chuan chaw ei a peih ta a, choka tukverh bul, pawn lam lan theihnaah chuan zanriah kilin, michaela chuan muangchangin a ei a. An thlir ru rengin, an teh ru reng tih a hre thei a. A tawpah Gaspare Pisciotta chu lo țawng chhuakin, sicilian Awphawi zet hian, " chu Vito corleon-a, kan Don Croce meuh ai pawha ropui zawk fapa maw i nih a? min lo hrilh a; Nangmah hi maw kan Turi-a chhanhim tur chu?" A awah chuan tih elna tak a lang thei a, mahse zah lo lutuk ang chuan a ni lo, Michaela history, tualthattu a nihna chu a hre ve tlat.
Michaela chuan, "Ka pa thupek ka zawm mai a ni, ka hnena Guilianno a lo kal thlengin trapani-ah ka lo nghak ang a, America lamah ka hruai ang."
Pisciotta chuan thutak zawkin, "Turi chu i hnena a awm hnuah chuan a him ang tih i chiang maw? Rome lakah i hum thei ang maw?"
Michaela chuan Guilianno-a nuin uluk takin a lo en reng chu a hmu a, a chhanna nghakhlel takin a lo insangmar țeuh a, chutah fimkhur takin, "Miin a chanvo tih tur a ti ngei ang tih a chian tluk zetin, ka chiang e." tiin a chhang a.
Guilianno-a nu hah dam ta huai chu a hmu a, Mahse Pisciotta chuan, "Kei chu ka chiang lo, Vawiin chhunah Don Croce hnenah i rinna nghatin, tlanchhuah dan ruahmanna i hrilh a nih kha." A lo ti țeng chhak a.
"Eng vangin nge ka tih loh vang?" Engti phiangsenin nge Pisciotta hian Don Croce nena an chawchhun ei dan kimchang a lo hriat vat theih chu le? "Ka pa sawi dan chuan Don Croce chu Guilianno ka hnena hlan dan tur ruahmanna siam tur a ni a, ka ruahmanna chi khat chauh ka hrilh hrim hrim alawm." tiin a chhang let a.
"A dang chu?" Pisciotta chuan ablo zawt a, Michaela han tim deuh a hmuh chuan, " Tlang takin sawi rawh, he room chhunga mite hi rin theih an nih loh chuan, Turi tan beisei tur a awm lo ni mai."
Pa tereuhte, Hector Adonis chu a vawi khat nan a lo țawng ve a, Awrawl ropui tak, Pulpit tlanga thupui vai tura duhawm tak (a voice of born orator a rawn ti vei a nih kha, a inhmeh tho ang chu maw! - loma), mi hnehna riau nei hi a ni a, "Michael duhtak, Don Croce chu Guilianno hmelma tih i hrethiam tur a ni, i pain tihtur a tuk hnua thil thleng a ni. invenlawkna awm lo chuan Turi chu kan hlan ngawt thei lo che a ni." Sicilian awphawi aiin, Rome awphawi a pawl mah zawk a.
Guilianno-a pa chu lo inrawlhin, "Don Corleonan ka fapa țanpui a tiamna hi ka ring thlap, sawi belh ngai awmin ka hre lo."
Hector Adonis chuan, " I ruahmanna min hrilh ve chu ka phut tlat a ni."
"Don Croce ka hrilh ang chu ka hrilh thei ang che u," Michaela chuan tiin, "Engvangin nge ka ruahmanna dang chu mi zawng zawng ka hrilh kher ang? Tunah hian Guilianno bihrukna zawt ta che ila, min hrilh duh bik dawn em ni?" Pisciotta chuan pawmpui tih hriat lantir nan a lo nui a. Mahse Hector Adonis chuan, "A in ang tlat lo, Turi bihrukna chu i hriatna chhan tur a awm hleinem, mahse turi țanpui tur chuan i ruahmanna hriat ngei a ngai a ni." A ti a.
"Ka hre ngai tlat lo che."
Hector Adonis chu a rawn nui ta var var a, lo ding chhuaka Michaela hmaa kun chungin, "Min ngaidam rawh" a dam thei ang berin a ti phawt a, "Guilianno zirtirtu ka ni țhin a, a nu leh paten chawimawina sang tak min pein, a Godfatherah min siam a ni. Tunah chuan University of Palermoah History leh Literature ah Professor ka ni mek. Eng pawh ni se, Turi laka ka rinawmna chu heta awm vete hian an hrilh thei ang che. Tunah chuan Guiliannoa band zinga mi ka ni a, ka ni reng bawk amg." a ti a.
Stefano Andolini chuan zawi supin,"Kei pawh Guilianno band-ah ka tel ve sin, ka hming i hriain ka unaupa i ni bawk a, mahse Fra Diavalo tiin min ko bawk asin." A lo ti ve a. chu hming danglam tak chu Michaela chuan Sicily-ah hian a hre lar hle, Tualthattupa hmel nen pawh a inhmeh teh e, a ti rilru a.
A chhanna chu an nghak far a, mahse a ruahmanna hrilh kher chu a tum hran lo; mahse engemaw chua hrilh a ngai a ni. Guilianno-a nu chuan nghakhlel takin a lo en a, a hnenah chuan, "Awl te mawle, ni sarih bak ka nghak hman dawn lo va, in ka chhuahsanna a rei tawhin ka pa chuan ama buainaah ka puih a mamawh hle bawk. In thlen ka nghahhlelh zia chu i hrethiam vek ang chu.
I fapa puih hi ka pa duh dan tak a ni a, thu ka dawn hnuhnung berah chuan Don Croce hmuin Trapaniah ka let leh ang a, local Don pakhat villa-ah ka awm ang a, chutah chuan America atanga lo kal tur mi pakhat, ka rinngam ka lo nghak ang, mi tling tak a ni.” A ngawi hlek a. Mi tling tih thumal hian Sicily ramah chuan awmze bik a nei a, Mafia-a dinhmun sang tak chang, hmelmate thianfaitu a ni.
Michaela chuan sawi zawm lehin, Ka hnena Turi a lo kal chuan a him ang, ka awmna Villa chu kulh a ni a, chu mi hnu darkar reiloteah lawng chak takin Africa-a khawpui pakhatah kan kal ang a, chuta tang chuan a bika ruahman thlawhnain America kan pan ang; chu ta tang chuan ka pa thlazar hnuaiah a awm tawh dawn avangin in hlauhthawnpui a ngai tawh lo vang.”
Hector Adonis chuan, "Turi Guilianno lo dawngsawng tur chuan engtikah nge I inpeih ang?”
“”Naktuk zingah chuan Trapaniah ka awm tawh ang a, chuta tanga darkar sawmhnih pali chhung chu min lo nghak rawh u.
Guiliannoa nu chu a rawn tap chhuak phut a, " Ka Turi chuan tumah a ring tawh si lo va, Trapani-ah chuan a lo kal duh lo ang."
"Chu ti a nih chuan ka pui thei lo a ni mai." Michaela chuan a ti hmak a.
Guilianno-a nu chu beidawngin a thlep hnawp a ni ber e. Michaela rin loh ang takin Pisciotta chu chuan rawn hnemin, a kuah a, Maria Lombardo lungngai mah ta che, Turi chuan ka sawi a ngaithla thin alawm, America atanga lo kal pa hi kan ring vek tih ka hrilh dawn alawm a ti a, lo dak chhuakin, Keimah ngeiin Trapaniah chuan ka rawn hruai ang e. a ti a.
An vai chuan an lungawi tlang ta niin a lang, Michaela chuan a chhanna rum tak khan amah an rin theih phah a ni tih a hre mai a. Dam lutuk leh phur lutuk hi chu Sicilian ho hian an ringhlel mai thin.
Room te zawk lamah chuan insuan lutin, Guilianno-a nuin coffee a rawn pek chu an in a, Guilianno-a nu chuan thlalak pakhat chu kawkin, A hmeltha I ti ve em? A hmelthat ang chiaha fel a ni asin, Outlaw a nih kha chuan ka keh chhe vek asin, kha mi ni hrehawm tak kha I la hria em, Signor Adonis? Portella Della Ginestra chungchanga an dawt sawi zawng zawng te kha? Ka fapain kha tiang thil kha a ti thei lo hrim hrim.”
Mipaa ho chu an zah hmel hle, Michaela chuan a vawihnihna atan Portella Della Ginestra-a thil thleng chu a hre chak hle. Guilianno chanchin zawng zawng chu hrilh turin a ti a, A hriat a tul tlat. Guilianno nu leh pa chuan fapa tha leh ropui a nih ziah an sawi leh a, Andolini chuan Guilianno-an a nunna a zuah dan chanchin a sawi bawk a; Pisciotta chuan a chanchin nuihzatthlak tak tak, mi nunrawng ni lo a, mi hlimthei tak a nih zawk zia a sawi a, mahse hmelma leh phatsantu chunga a dawhtheih loh zia te pawh. Chu tah Portella Della Ginestra-a thil thleng chanchin chu sawi kaiin, "Kha mi ni khan a band member-ho zawng zawng hmaah a tap asin"
Maria Lombardo chuan, "Khang mi zawng zawng kha a thah an ni thei lovang" a lo ti a.
Hector Adonis chuan, "Lehkhabu a ngaina hle a, hlaphuahthiam emaw lehkha thiam sang tak a nih ngei ka ring thin. Thinchhiat chang chu a nei, mahse a nunrawng lo; pawisawilo thinrimna a ni. Rorelna dik lo a haw hle a, Carabinieri te mi rethei hmaah an inluling em em a, mi hausa ho laka an inphahhnuai leh viau si te hi a haw em em a ni. Lo neitu, a vaimim tuh pawh seng thei lo, a wine sawr chhuah pawh in pha lo leh a vawk talh sa ngei pawh ei chang lo a hriat te hian nasa takin a thinrim thin, mi ngilnei tak a ni asin.”
Pisciotta chu a lo nui a, "Tunah chuan a ngilnei tehchiam tawh lo, nangpawh Hector, School zirtirtu tereuhte I nihna kha dah bo teh, Sakawr chungah chuan keimahni ang thova lian I ni ve tho a nia.” a lo ti a. Hector Adonis chuan thutak zetin, "Aspanu, tun hi I finna tih lan hun a ni lo ve." A ti thung a.
Pisciotta chuan phur zetin, "Pa te tak te, ka hlauh che I ring reng reng em ni?" a lo ti a.
Michaela chuan Pisciotta chu Aspanu tiin an ko thin tih a hre ta a, chumite chu an inngaina lo hle tih a hre mai. Mahse chu ta awm zawngte chuan Guilianno chu an hmangaih vek tih erawh a chiang viau.
"Thuthlung bu Guilianno ziak kha tunah khawnge a awm?" tiin a zawt a.
An ngawi thap a, Michaela chu uluk zetin an en hlawm a,amah an rinna a hniam ta ngei niin a ngaih theih. A tawpah chuan Hector Adonis chuan, "Ka thurawn angin Turi chuan a ziak a, ka pui bawk a, phek tinah chuan a hming sign a chuang vek. Don Croce-an a ruka sawrkara a thurualpui ho te, Portella Della Ginestra chungchang thudik tak te a ni. Mipui hriata puan zar a nih chuan sawrkar hi a tlu chhe ngei ang. A chhe ber a lo thlen pawha Guilianno-a card huai hum hnuhnung ber a ni." a ti a.
"Chutia nih chuan hmun him taka a awm ngei ka beisei e."
Pisciotta chuan, "Ni e, Don Croce hian thuthlung bu chu neih a duh em em a ni." A lo ti a
Gulianno-a nu chuan, "Remchang hmasaberah I hnena hlan turin ruahmanna kan lo siam ang, Americaah hmeichhe pakhat nen I thawn thei maithei asin" a ti a.
Michaela chu mak ti takin a en kual hlawm a, "Eng hmeichhia maw?" lo en let lovin zak awm takin an hawi sawn vek hlawm a, Sawichhuah a nih thut takah chuan a lo dawnsawn dan tur an hlau a ni thei e.,
Guilianno-a nu chuan, "Ka fapa nupui hual a ni a, a rai mek a ni." A ti a, midang hnenah thung chuan, "Boruakah a inti bo thei bik hleinem, a hruai ve dawn nge dawn lo, tuna sawi fel a tula ni." Michaelan a lo dawnsawn dan avanga a chi-aina chu thup hram a tum a, "Trapaniah I hnenah a lo kal ang a, Turi chuan a mah chu America-a thawn turin a duh che a ni. A him ngei tih a rawn sawi hunah Turi chu I hnenah a lo kal ang." Tiin a sawi chhunzawm a.
Michaela chuan fimkhur takin, "Chutiang hrilh hriat ka ni hauh lo, Trapani-a ka mite ka biak rawn phawt a ngai ang. Nang leh I pasal hi Guilianno-a America rama a awm veleh kal ve in tum niin ka lo hria a, lo nghak hlekin in rual chuan a kal thei mai lom ni?" a ti a.
Pisciotta chuan, "Hmeichhia chu nangmah enchhinna tur a ni, Code hmangin thu a rawn thawn ang a, chutah chuan Guilianno chuan mi dik chauh ni lo, thil ruahman thiam tak in nih thu a hre thei ang a, tichuan him takin Sicily atangin in hruai chhuak thei tih a hria ang.” Chher leh chang khal hian a lo ti a.
Guilianno-a pa chuan thinrim takin, "Aspanu, ka fapa nen ka hrilh tawh che u ni lomni? Don Corleon chuan min tanpui a intiam tih kha."
Pisciotta chuan dam thlapin, "Turi-a thupek a ni tlat alawm" a lo ti a.
Michaela chu rang takin a inngaihtuah a, a tawpah chuan, "Thil finthlak tak a ni, Chhuah kawng kan ruahman sa that leh that loh enna pawh a ni ang chu." Guilianno tlan chhuah nan a ruahmanna a siam sa chu hman kher pawh a tum chuang lo. Guilianno-a nu hnenah chuan, "I pasal leh hmeichhia nen chuan ka kaltir thei ang che u." mahse an lu an lo thing mai a.
Hector Adonis chuan dam thlapin, "Ngaihdan tha lo tak chu a ni hauh lo" a lo ti a.
Guilianno-a nu chuan, "Kan fapa he ta a awm chhung chu Sicily hi kan chhuahsan thei lo." Guilianno-a pa chuan remti tih entir nan a kut kuangkuahin a lo bu nghat nghat a. Michaela chuan an ngaihtuahna chu a hrethiam thei mai, an fapa hi Sicily-a a thih si chuan, America-a chen chu an duh bik lo. Sun tur te, thlana phum leh a thlana pangpar dah turin an awm a ngai tlat. Hmeichhia chu a kal thei ang, thisen zawmpui ni lo, hmangaihna avanga a zawmpui chauh a ni si a.
Vartian a nih tak avangin Michaela chu kal tumin a thoin a mangtha hlawm a, mak tak maia Maria Lombardo chuan rawn kuahin, "Ka fapa min hriat chhuah tir a ni, ka ring che nia." A ti a, chhuara Virgin Mary lim chu a la thla a, thinga siam, a dum, Negro pianhmang ang pu hi a ni a. "Hei hi ka thilpek che a nih hi, han pek tlak che thil hlu ka neih chhun a nih hi" a ti a. Michaela chuan hnial a tum viau nangin a kutah chuan a hmehbel tlat a, "A lan dan kha a pawimawh ber lo, a hnenah I tawngtai thin dawn nia."
Michaela chuan Pisciotta leh Guilianno-a nu inthlah lai chu a en reng a, an inkara inngainatna thuk tak awm chu a hmuh thelh lo, Pisciotta chuan a biang tawn tawna fawpin, thlamuan nan a beng thak thak a. Mahse Guilianno nu chuan Pisciotta dara a lu nghat chungin, "Aspanu, Ka fapa ka hmangaih ang bawkin ka hmangaih che a, Turi chu thah tir suh ang che aw" tiin a tap hlawp hlawp a.
Pisciotta nelawm lohna zawng zawng chu a bo vek a, nem takin, "America-ah in tar thlengin in cheng ho dawn alawm." Michaela hnenah chuan, "Turi chu kar khat chhungin I hnenah ka rawn hruai ngei ang" a ti a, rang tak leh thawm dim takin a chhuak ta a. Hector Adonis chu Guiliannoa nu leh pa bulah a la awm thung a, a ni hi chuan khawchhungah in a nei a ni.
Michaela leh Stefano Andolini chu fiatah chuan lutin Trapani pan chuan an tlan ve ta nghal a.
(A leh pek, Book II atang chuan Guilianno chanchinah kan lut thung dawn a ni, a ngaihnawm tial tial dawn, Guilianno chuan him takin America a thleng an gem.. lo chang leh phawt teh!)
MOBILE SIAM ZIR DUH TAN!!!
Tech-Inn Mobile Repairing Traning Centre, Bazar bungkawn
Kum tin mi za chuang eizawnna kan siamsak a, Eizawnna tlaka thiam turin kan zirtir thin
Mizorama mobile siam zirna hmasa ber changtlung ber kan ni.
Hrechiang duh tan Contact : 9612099411 / 9862016122
Chapter 2(a)
Kum 1943 September thlaah chuan Hector Adonis chu University of Palermo-ah, History leh Literature subject Professor a ni a, a dung tawi bik em avang chuan a thawhpui te chuan a talent avanga zah a nih tur angin an zah lo fo. Mahse chu chu Sicilian zingah chuan chuan chin țhan tak niin, pianphung a zira hming lem invuah mai țhin an ni (Mizo te nen kan inanna lai tak a nih hmel. -loma ). A hlutna dik tak hretu chu mi pakhat chiah a awm a, chu chu he University President hi a ni.
September 1943 hian a ni Hector Adonis-a nun a lo danglam tak ni. Italy chhim lamah chuan indo chu a tawp tawh a. America sipaite chuan Sicily ram chu hneh derin, Italy ram laili lam an pan leh mek a. Fascism a bo va, Italy thar a lo piang a; kum zabi sawmpali chhunga a vawikhat nan Sicily thliarkar chuan hotu a nei lo ve ta. Mahse Hectora chuan Chanchin hlui lam a thlirin beisei a bo hlein a hria. Mafia ho chuan Sicily chhung rorelna chu an la țan mek zel a, an thuneihna țihbaihawm tak chu state thuneihna anga boralna kawng tho a ni. A office tukverhah chuan University chu a thlir kual a, building tlem te awmna, Campus tia an koh chu.
Zirlai awmna tur Hostel neih a ngai lo va, America leh England rama College nun ang kha a awm hek lo. Hetah chuan zirlai tam berin in lamah an zir a, hun ruat bikah an Professor-te rawn turin an rawn kal zawk a, lecture pawh hrem pumpelh nan an ngaithla a ni chauh, an exam chuan a tawk mai. A kalphung chu Hector Adonis chuan a huhoa mualphothlak, mimal tana atthlak tak niin a ngai a, a chhan chu Sicilian zirlaite hian ramdang zirlaite ai hian thununna khauh leh khirh tak an mamawh zawkin a ngai a ni.
A tukverh atang chuan Mafia hotute, University Professor-te thunun tuma Sicily ram bung hrang hrang atanga a hlawp hlawpa an lo kal chu a hmu thin. Fascist rorelna hnuaiah kha chuan heng Mafia hotu ho hi an fimkhurin, an inngaitlawm thei hle a. Mahse America tanpuina hmanga Democracy a lo din takah hi chuan, ruahsur laia changpat lo chhuak ang maia lo tho chhuakin an tih dan hlui an rawn ching thar leh a, inngaihtlawm te chu khawi lamah.
Mafia hotute, Thiante thian inte, Sicily thingtlang khaw hrang hrang a hnam hrang hrang hruaitu te chu, zirlai naupang, an chhungte emaw ramneitu hausa tak fate emaw an thiante fate emaw an zirlaia fail, engemaw tih a nih loh chuan Dergree nei miah lo turte sawi sak turin Holiday laiin an lo kal thin a. Degree lah chu thil pawimawh elhkhen a ni si a. Chhungkua chuan a fa te, tumna nei lem lo, theihna nei bawk si lo leh chut takte chu an en liam mai anga maw? Nu leh pate chuan an fate chu an dam chhungin an support tur a ni zawk. Mahse Degree an neih a, University atanga lak lehkha tereuhte an neih chuan heng misual ho hi zirtirtu te, Daktawr te, Members of Parliaments te, a chhe berah pawh ram rorelnaah hna chhete tal an nei thei tlat a ni.
A tukverh atang chuan Hector Adonis chuan a tlem berah Mafia hotu pathum lai, thu hneh tur zawnga an vak vel chu a hmu thei a, Puana siam lukhum khumin Savun pheikhawk an bun a, khua a lum avangin an velvet Jacket chu ha lovin an banah an bat bawk a. Thei chi hrang awmna basket leh siamchawp wine Botol, thilpek tur an keng bawk a. chu chu thamna ni lovin tur thahna hlo, an mithmuh lai ngeia professorte chunga thil hlauhawm a thlen palh daltu tur a ni! Professor tam ber chu Sicilian ziding an nih avangin an ngenna chu hnial theih loh a ni tih an hria.
Mafia Chief pakhat, inchei thingtlang zet, Cavalleria Rusticana lemchan tuala chuangkai tur ni awm taka inchei hian a awmna Building rawn lutin, Stepah a lo chho mek a, hlim luih hram hram tumin, chu lemchan nuihzatthlak tak chang tur chuan a lo inbuatsaih a.
Amah chu Hector Adonis a hriat mi a ni a, a hming chu Buccilla a ni. Montelepre atanga hla lo te Partinico khuaah huan leh beram rual a nei a ni. Chibai an inbuk zawh chuan Buccilla chuan a thei bawm ken chu a pe a.
“Thei kan ngahin a rah til a tam a, a tawih ral mai mai dawna ka hriat avangin Professor tan hian ka lo keng a ni.”
Buccilla chu pa sang tak ni lo mahse a lian thung a, hnathawk nasa tih takah pa chak tak a ni. Mi dik tak nia hriat lar, mi inngaitlawm, duh ni se a thil tih theihna chu hausak pui theihna a ni a, mahse hmanlai Mafia chief te anga hausakna aia zahawmna dah chungnung zawktu a ni.
Adonis chuan nui sang chungin thilpek chu a dawng a, Sicily rama lo neitu zingah tuin nge a lo thlawna thil ti riral mai mai ngai ni?
Buccilla chu a nelawm hle mai, mahse chu nelawmna chu hun reilote chhungin hlauhawm takah a inthlak thut thei tih Adonis chuan a hre chiang hle. Buccilla-an, "Hringnun tak hi chu aw, ka huana hnathawh tur ka ngah em em lain ka thenawmpain thil tihsak turin min rawn ngen a, engtin nge ka hnar theih ang? Ka pa leh apa an inhria a, ka pu leh a pu lah chute bawk. Thian ten ti tura min duh tihsak hi ka nuna bet tlat a ni a, ka vanduai ve na pawh a ni ang e. Chu bakah, kristian vek kan ni lomni?" tia a sawi lai chuan pawmpui takin a lo nuih a.
Hector Adonis chuan dam thlapin, "Sicilian ho hi chu kan inang vek a ni, kan thilphal leh lutuk a; Chuvang chuan a lawm rome-a hmar lammi hovin min hmakhalh zar zar ni." A ti a.
Buccilla chuan fing a tih hmel hle, buaina a awm loving, khawiah emaw he Professor hi thian thate zinga mi a ni tih an sawi a hre tawh tlat. Hlau hmel a pu miah lo bawk. Thian thate thian chu lo nit a se, engvangin nge amah, Buccilla hian a hriat miah loh le? Mahse thiantha han tih pawh chuan level tam tak a awm miau va, eng ang pawh chu ni se, a chenna khawvel hrethiamtu mi a tawn ta alawm le.
"Thil min tihsak tura ngen tur chein ka lo kal a ni, Sicilian leh sicilian angin; ka thenawmpa fapa chu in University-ah hian a fail hlauh mai a, ka thenawmte chuan I tih fail niin an sawi a. I hming an lam rik ka hriat chuan, eng a! Signor Adonis-an maw? Chu mi chu khawvela pa rilru tha ber a ni alawm, thil awm dan a hriat chuan chutiang thil chu a ti duh lo taw pang, teuh lo mai, ka ti a. I hnena kal turin mittui nen min ngen a, thil nih dan zawng zawng sawi a, khawngaih taka a Grade thlak tur che a ngen tur chein, tichuan an fap chuan he khawvelah a eitur a hlawh chhuak ve thei ang a."
Hector Adonis chu chu ngenna mawihnai takah chuan a buai lem lo, English ho chuan tawngkam thluaithlum mawina maiah an ngai ang, mahse Signor Buccilla tan chuan ngenna a ni tlat. Lo hnial emaw tih duh loh chuan Zan thima Lupara hmawr de zuaih hmachhawn a ni leh mai. (Lupara- Silai siam chawp Barrell tan tawi, inhnaihchilh a hman chi- loma). Hector Adonis chuan Basketa Olive leh Berry ei zauh pah chuan, "He khawvel rapthlak takah hian kan thalaite riltama an thih chu kan phal nang. Tunge a hming I tih kha?" a ti a. Buccilla-an naupang a hrilh hnu chuan, amah chu chiang takin a hre sa reng tho chungin dawhkan hnuai atanga resister la chhuakin a keu nghal a.
Chu zirlai fail-a chu mi nunrawng tak, chhawh chhuih mai, Buccilla beram rual ho ai pawha mawl tur hi a ni a. Hmeichhe lawm zet mai, chapo fu si a ni a; zirna lamah chuan hlawhchham ve tak tualte Vanglai leh Khawnglung run pawh hre hrang lo a ni a. Heng zawng zawng hre reng chungin Hector Adonis chuan Buccilla chu a nuih sang a, maktih hmel takin, "Ah, A examna pakhatah hian harsatna a awm deuh a nih hi, ka roomah ngei hian lo kal se la, ka lo exam that tir leh ang e, a fail tawh lo vang," a ti a.
An inchibai a, Buccilla chu a chhuak a, thian dang ka siam belh e tiin a ngaihtuah a. Heng naupang tlaktlai lo tan hian an phu miah loh University degree neih chu eng nge a sawngsawhlawtna tur le? Phone ri chuan a ngaihtuahna kal ding lai a rawn ti tawp a, University President-in a rawn call a lo ni a. Hlauhna avanga aw khur, tap aw lek leka rawn ngenin, " My dear Professor Adonis, Ka office-ah I lo kal thei lawk ang em? Nangmah chauhin I siam that theih harsatna namen lo kan University hian a tawk a nia, a pawihmawh elkhen a ni, I lo kal chuan ka lawm hle ang" a rawn ti a.
ADVERTISEMENT (A hnuai a milem hi a nia hmeh zeuh tur chu)
-
- Similar Topics
- Replies
- Views
- Last post
-
-
-
New post My Destiny (Completed)
by Ngaia » May 13th, 2018, 3:14 pm » in COMPLETED (Doc/files)
- 47 Replies
- 4522 Views
-
Last post by Ngaia
May 14th, 2018, 5:59 pm
-
-
-
New post HE COULD BE THE ONE only 18+ By sangtei (Completed)
by Ngaia » May 14th, 2018, 6:10 pm » in COMPLETED (Doc/files)
- 26 Replies
- 5641 Views
-
Last post by Ngaia
May 14th, 2018, 6:24 pm
-
-
-
New post You'll Regret (M&B) (Completed)
by Ngaia » November 26th, 2017, 4:56 pm » in COMPLETED (Doc/files)
- 24 Replies
- 16890 Views
-
Last post by Ngaia
November 26th, 2017, 5:08 pm
-
-
-
New post FIRST LOVE BY May Renthlei (Completed)
by Ngaia » October 15th, 2017, 2:17 pm » in COMPLETED (Doc/files)
- 4 Replies
- 6931 Views
-
Last post by Ngaia
October 15th, 2017, 2:19 pm
-
-
-
New post FIRST LOVE (P-2 COMPLETED) BY MAY RENTHLEI
by lmi renthlei » October 10th, 2017, 7:03 pm » in Short story & Luangliam
- 0 Replies
- 5491 Views
-
Last post by lmi renthlei
October 10th, 2017, 7:03 pm
-
Who is online
Users browsing this forum: No registered users and 17 guests


c: text/html

text:
Inrinni kalta, Sept. 6, 2014 khan Sialsuk bula truck chesualah hnamdang 2 tiamin a chuang zawng zawng mi 5 an thi a, thi zinga Mizo 3-te hi in khata cheng an ni.Thudawn danin he Truck, As 24-C/2231 hi Lunglei-a bungraw dah rawn let leh niin Sialsuk thlenhma Km 6 velah che-sualin kawngthlang ah a tlanliam a, he Motor a chuang Zongaih-awma (46) s/o Lalengzauva leh a phirpui Lalchawikunga leh Lalnunhlimi (34) w/o Lalchawikunga, Sailam khua bakah Motor khalhtu Suhag Uddin Borbuya (25) leh Handyman Hussein Uddin Laskar (22), Dholcherra ve ve te chu a hmunah an thi vek a ni. He Motor a chuang Sailam mi 3 te hi ram riak haw lam niin chawhma dar 10:00 velah an chhungte nen an inbia a, thimhnu ah pawh In an thlen loh avangin mi tlawmngai ten zawngin Motor chesual hi an hmu a, zan dar 12:00 rik hma deuh khan ruang te hi lakchhuah kim niin an chetsualna hi a awih hle a, Motor pawh a chhe hneh hle nia thudawn a ni. Sailam khua mi 3 boral te hi nimin khan Thlan pakhat ah phum an ni.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Kawlphetha renchem dan chungchang zirhona nei.
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge Conference Hall, Zotlang, Lunglei-ah a vawikhatna atan ‘Energy Accounting of Southern Mizoram’ chungchang an zirho.
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.

robotstxt: allowed

filter: keep


text:
August ni 2, 2016 tlai lam dar 3 vela, Sihhmui Tlawng, Nghalchawm kaia chesual Andrew Lalherliana(35) Hunthar veng ruang chu ngawrh taka zawn a nih hnuah tukin dar 8:30 vel khan hmuh a ni.
Vawiin hi a tlak atanga ni 5-na a ni a, chinchang hria te chuan niminpiah a tlak atanga ni 3-na kha a lan chhuah hun niin an sawi a, beiseina lian tak nen lawng leh rubber tube hmangin tuithiam ten ngawrh takin luidung an dap a, mahse a lan chhuah tak mai loh avangin theihtawp chhuahin ,beidawng loin zawn hna an chhunzawm a, tukin khan a tlakna bul lawkah hmuh a ni ta a ni.
ANDREW-a ruang hi hmuh a nih tak avangin vawiin lama Yma branch hnatlang tur te pawhin thulh a nih thu an inhriattir tawh a ni.
Ruang zawn kawngah hian Nghalchawm, Sihhmui, Lengpui, Sairang, leh Dinthar Sairang tuithiam te an fakawm tak zet nia sawi a ni.


text:
Saturday, January 30, 2010
US Refugee bawmhnak an kai ter
Kum 2010 (Fiscal yr: Sept 30 -Oct 1) ah refugee 80,000 US ah luh ter ding tiah President Obama nih min a thutmi chungah Near East/South Asia in 35,000 an i tel; Chinmi zong tampi kan i tel ttheu lai hi ahhin. Kawlram mi hi a tambik, Iraq pawl, chang tu kan si. Refugee kan si caah US cozah nih bawmhnak phaisa a let in an kai termi hi theih tlak asi rua tiah ka ruah.
Refugee pakhat US aphak le cangka in $900 a caah a um, Reception & Place program (R&P) asi (phak ka i zoh khenhnak). $450 kha a phak ka hman ding asi i a taangmi $450 kha refugee zung nih zunglei herhbaumi--a biana ah, lahkhah tbt--ah hman asi. Asinain, January 1, 2010 thawk khan, $900 in $1800 ah Obama Adminnistration nih an kai ter, a let bak i an kaih. Hi $1800 chung hin $900 hi refugee ca bak ah hman ding asi (Kuttlaihnak phaisa a tam deuh cang lai tinak asi ko hih!). $700 hi zung pawl rianttuannak herhbau ah hman ding asi. A taangmi $200 hi a herh ning in refugee caah hman asi lai.
Hi bawmhnak karh termi nih a chuahpi laimi cu refugee pawl phaisa tam deuh an ngah lengah, refugee zung zong tam deuh an ngah ve cang lai. Cu tikah mi tam deuh an hlan (hire) khawh cang lai. Cu nih a hoi chuahpi laimi cu Case Manager pakhat nih refugee tlawmdeuh ttuanvo lak asi lai tikah refugee pawl nih bawmhnak ttha deuh le tam deuh an ngah lai.
Ka palh lo ahcun kum 6 or 7 lio ah khan, R&P phaisa hi an rak kai ter. An kai ter tawn zong ahhin a tlawm tete in an kai ter tawn. Nikum ah khan $50 an kai ter. Tukum cu a let--$900 in $1800 ah--an kai ter tikah US cozah lawmh awk taktak an si; kan caah a ttha tuk hringhran.
Chan Hnin Thui
Washington, DC
chan_hthui@yahoo. com
Refugee pakhat US aphak le cangka in $900 a caah a um, Reception & Place program (R&P) asi (phak ka i zoh khenhnak). $450 kha a phak ka hman ding asi i a taangmi $450 kha refugee zung nih zunglei herhbaumi--a biana ah, lahkhah tbt--ah hman asi. Asinain, January 1, 2010 thawk khan, $900 in $1800 ah Obama Adminnistration nih an kai ter, a let bak i an kaih. Hi $1800 chung hin $900 hi refugee ca bak ah hman ding asi (Kuttlaihnak phaisa a tam deuh cang lai tinak asi ko hih!). $700 hi zung pawl rianttuannak herhbau ah hman ding asi. A taangmi $200 hi a herh ning in refugee caah hman asi lai.
Hi bawmhnak karh termi nih a chuahpi laimi cu refugee pawl phaisa tam deuh an ngah lengah, refugee zung zong tam deuh an ngah ve cang lai. Cu tikah mi tam deuh an hlan (hire) khawh cang lai. Cu nih a hoi chuahpi laimi cu Case Manager pakhat nih refugee tlawmdeuh ttuanvo lak asi lai tikah refugee pawl nih bawmhnak ttha deuh le tam deuh an ngah lai.
Ka palh lo ahcun kum 6 or 7 lio ah khan, R&P phaisa hi an rak kai ter. An kai ter tawn zong ahhin a tlawm tete in an kai ter tawn. Nikum ah khan $50 an kai ter. Tukum cu a let--$900 in $1800 ah--an kai ter tikah US cozah lawmh awk taktak an si; kan caah a ttha tuk hringhran.
Chan Hnin Thui
Washington, DC
chan_hthui@yahoo. com
Ca thlahtu : Heito ... A caan... 5:38 PM
Labels: Ralzam Kong


text:
Satu: Henry Lalmalsawma
*Lunglai luahtu ka lungkham di
Ngaih lungher a mual liam hnu
Tawnmang mawlah hai ang a thar leh thin
Ka nunhlui hmanlai chang tawh hnu nen
Auhkir theih chang si lo kei zawng ka ngai vawng vawng.
(saknawn/repeat *)
Lo kir leh rawh lunglaiher in,
Tlei dang tan zawng ka phal mawlh lo che;
Ka hmangaih reng che i tan chauh ka nung reng ang,
Lo kir leh rawh.
Thinlai hnemtu ka lunglawm nan,
Ngaih lungher a mualliam hnu;
Tlei dang tawnah khuandim in liam mah la,
Ka nghilh lo'ng kha zawng kan nunhlui te,
Theih zawng nise lungrun lam ang lo let leh rawh.


text:
Mizoram State Election Commission (SEC) chuan Lai Autonomous District Council hnuaia Village Council 93-a inthlan hun atan thlaleh ni 25 a ruat a, VC Inthlan ni tur hi nimin khan SEC Secretary Pu H.Darzika’n a puang a, Vote tla te chu vote thlak zawh veleh vote thlak ni la la in chhiar nghal a ni ang a. Inthlan \hat ngai a awm a nih chuan ni 26-ah inthlan \hatna neih tura ruahman a ni.Inthlanah neih turah hian Village Council 93-ah seat 1 zel hmeichhe tan hauhsak a ni dawn a, hei hi Mizorama a awm \um 1-na tur a ni a, hmeichhia te hian seat hauhsak bakah General Seat pawh an chuh thei bawk ang a. Reserve seat a hmeichhe in candidate te tan Ballot paper pawh a hrana siam a ni dawn a ni. Hei bakah hian tun hmaa la tih ngai loh angin Village Council Member thlan tlin te hian kum 5 term an chelh dawn bawk a, hei bakah hian Village Assembly, vote nei zawng zawng telna din a ni ang a, he Assembly hian Village Council hnathawh an endik \hin dawn a ni. He inthlan atan hian Observer 3 leh Sector Officer 10 ruat an ni a, Polling Station venhim ngai zual bik a awm dawnloh avangin, tlawmngai pawl te inthlanna muanawm leh felfai neih a nih theih nan \angkai taka hman tum a ni. He inthlanna neih tur puan a nih tak avang hian LADC huamchhunga Model Code of Conducts hman nghal a ni a, LADC-ah hian vote nei thei mi 45,710 an awm a, heng zinga mi 22,398 chu mipa niin, mi 23,312 chu hmeichhia an ni. LADC Area chhungah hian In 12,710 a awm a, Village Council chhunga In 50-150 awm chinin V/C seat 4, In 151-300 in seat 5 leh In 301 atanga a chung lamin seat 7 zel an nei thei a ni.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Kawlphetha renchem dan chungchang zirhona nei.
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge Conference Hall, Zotlang, Lunglei-ah a vawikhatna atan ‘Energy Accounting of Southern Mizoram’ chungchang an zirho.
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.


text:
Tunkar Pathianni February 5, 2017 hi Khawvêl puma Baptist Kohhran Inzawmkhawm Pâwl – Baptist World Alliance (BWA) Day a ni a. Mizoram Baptist Kohhran pawhin he Ni hi urhsûn takin kan hmang leh dawn a ni. Pathianni Chawhma inkhawm-ah kumin BWA Day atana thupui thlan sa “ Pathian ralthuam famkimin inthuam rawh u.” (Ephesi 6:11) tih thu hmangin thuchah ngaihthlak a ni a ang; Headquarters atanga BWA Day puala thu chah chhiar tur buatsaih pawh chhiarchhuah a ni bawk ang. Hemi ni Inkhawm thawhlawm chu BWA Pual a ni ang a, BCM Headquarters kaltlangin BWA Headquarters, Washington, USA-ah thawn a ni ang.
Mizoram Baptist Kohhran hian kum 1978 ah BWA hi kan zawm ve a full member kan ni. Tunhma deuh kha chuan BWA Day hi February thla Pathian Ni hnuhnung berah hman a ni thin a; kum 2005 atang khan May thla Pathian Ni hmasa berah sawn a ni a, 2016 Administrative committee chuan BWA Headquarters lamin a hun an sawn leh tak avangin February Pathianni hmasa ber hi BWA Day-a hman tur in a lo rel leh ta a ni.
BWA Din tan dan:
Baptist World Alliance (BWA) hi khawvel pumpuia Baptist Kohhran te insuihkhawm a ni a. Kum 1905 khan London khawpui a Exeter (Ekzeter) Hall-ah din a ni. Tichuan London khawpuiah July 1905 khan Inkhawmpui hmasa ber chu neih a ni ta. Kumin 2017 hi BWA kum 112-na a ni
BWA-ah hian Ram 122 chuang atangin Kohhran hlawm (Convention/Union) 235 kan awm a. Tualchhung Kohhran 177,000 leh baptisma chang member maktaduai 40 (4,00,00,000) zet kan awm a ni.
BWA hian khawvela chhiatna lo thleng thin- Lirnghing,Tuilian,Thlipui,Tam, Indona vanga tuarna hrang hrangah te, Rorelna dik lo avanga mipui tuarna leh retheihnaah te, Natna leh Hri leng avanga tuarnaah te tanpuina hna a thawk thin a, Mahni awmna hmun leh ram theuha nasa taka thawk tur leh Khawvel hmun danga kan Baptist unaute nena thawkhoa chutiang kawnga tanpui ngaite tanpui hna thawk tur te; Ram rethei leh hnufual zawkte tana hmasawnna (development) hna thawh te hi kan hmalakna ki-pui tur a ni a. Lal Isuan “ka ril a tamin nangnin ei tur mi pe a; ka tui a halin in tur mi pe a; mikhual ka nihin mi thleng a; saruak ka nihin puan mi sintir a; ka dam lohvin mi kan a…Heng ka unau te berte zinga mi pakhat chunga in tih chu ka chunga ti in ni” a tih kha. Mihringte rawngbawlsak hi Pathian rawngbawlna a ni (Service to man is service to God)


text:
April 9, 2017 (Pathianni) hi Kristiante ni pawimawh – Tumkau Pathianni (Palm Sunday) a ni a. He Ni hi khawvel pumah Kristiante chuan urhsun takin an hmang thin a, Mizoram Baptist Kohhran pawhin Kohhran Nipawimawh zingah telhin urhsun takin kan hmang thin a ni. Kumin Tumkau Pathianni thupui chu ‘“Lalpa hminga Lal lo kal chu fakin awm rawh se!” (Luka 19:38) tih a ni ang.
Ni Pawimawh-a hman a lo nih dan :
Tunhma lam khan BCM Ni pawimawh (special days programme)-ah Tumkau Pathian ni hi telh thin a ni lova. Kum 2012 atang khan Ni pawimawh programme-a telh a ni ta a ni. Kristiante ni pawimawh, a ni leh thla pangngai reng lo chi (movable feast) an tihte zinga pakhat a ni a, March leh April thla chhungah a thleng thin.
Tumkau Pathianni :
Tumkau Pathian ni hi Lal Isua, Jerusalema lal a nih anga a luh ni hriat rengna ni a ni a. Pathian ni a nih bakah Kristiante tan ni pawimawh bik, Lal Isua lal a nihna puan chhuah thar lehna hun leh amah chawimawina ni atan hman a ni. Hetianga hmang hmasa bertute chu Jerusalem kohhran an ni a, kum zabi 4-na tawp lamah an hmang tan chauh niin sawi a ni. A tak taka Lal Isua Jerusalem-a lal anga a luh atanga kum 300 hnu daihah he ni hi serh tan a ni chauh tihna a ni.
Tumkau Pathian ni hi ‘Hnehna nena (Jerusalema) luhna ni’ (Triumphal Entry) ti pawhin sawi a ni bawk. He hun hi a pawimawh em avangin Chanchin Tha bu ziaktu palite hian an ziak theuh a ni (Matt.21:1-17; Marka 11:1-11; Luke 19:28-42; John. 12:12-14). A pawimawhna chhan chu:
1) He khawvela a awm chhunga vantlang hriat khawpa langsara Jerusalem khua a luh chhun a ni.
2) Tisaa a awm chhunga mipui vantlang chawimawi a hlawh ve tum a ni.
3) Vantlang hriata Lal a nihzia tarlana a awm tum a ni.
He ni ropui takah hian mipui zinga a tam zawkin Lal Isua kalna kawngah chuan an puante an phah bakah thinga mi chhawl an sat a, an phah bawk tih Matthaia chuan a sawi a (Matt.21:8). Johana chuan Jerusalem mipuiten tumkau kengin an hmuak, a ti a (John 12:12-13). Lal Isua chu Galili ram atangin a thilmak tih hmutu tam takin an rawn zui a, Jerusalem khawpuia cheng, amah ringtute’n an lo hmuak bawk a, amah rawn zuitute leh lo hmuaktute chuan rilru hmun khatin Lal Isua chu an theih tawkin an chawimawi a ni. Chutianga amah ngaisangtuten an chawimawina chu chhunzawmin, tumkau/hnahchhawl chawiin Lal Isua chawimawina kawng zawh hi Kristiante zingah neihzui a ni ta zel a ni. Tumkau Pathian ni-ah hian Lal Isua chawimawia tumkau nena kawng zawh hi naupang (KNP) tih turah kan dah deuh niin a lang a, a tawk lo hle. Jerusalem chhehvela mipui, Lal a nihzia la hre chiang tak tak lotute mahin khati khawpa an chawimawi chuan, keini a hre chiangtu, thinlung tihvar tawhte hian theihtawpa chawimawi hi kan tih ngei tur a ni.


text:
By Dr. Rochunga Pudaite, President, Bibles for the World
Kom-hai hi Hmar an ni ngei ti ei hriet chieng tawl leiin lawmum ka ti ngot el. Hmar ni lo anga an hung inlangna hmasatak chu, Tangkhul-hai Missionary, William Pettigrew khan, Baptist anni a nuom leiin. “Hmar khom in ni nawh, an trong khom inhriet naw a, in trong khom an hriet nawh,’ tiin a lo thlêm a. ‘Kan kuoma tieng in hung chun, Thrangpuina le sin in trûl angang pêng ka ti cheu,’ a lo ti bok a. Chuleichun Baptist tieng tamtak an lût a. ‘ Amiruokchu, Naga laia mi tlawmte um an ni leiin, an lung a lawm taktak thei naw amanih, Aw!’ ti dingin a um a. Mary Kom-in tuta hamaa Boxing-a hlawtlingna a neihai a khom khan,Tangkhul le Naga danghai le Meimeihai khan chuong lawm chun an inpâka le lawmpuina an nei ei hriet tlawm hle!
Chun Rev. Pettigrew-in Baptist Mission zom dinga Independent Church a mi zawr lai khan, Coleman-in Pu Tlangval sin ân chupui a, an buoi nasa hle lai kha a ni a. Pettigrew vêkin eini Manipur simtieng a mihai kuomah Mr. Teba Kilong Senvon-ah a zuk tir a, “Manipur pumpui hi Baptist-hai rongbawlna dinga pêk a ni a. Chuleichun buoina um lo dingin, Ukhrul-a hunga Baptist Mission zom dingin a zu fiel a. Mr. Thangngur, Mr. Chawnga Puadite, Mr. Lienrum, Mr. Thangler, Mr. Kunga, Mr. Mamma-pa (a hnunga Tinsuonag inthoka Phulpuia hung inpêm, a hming ka zuk theinghil) le mi dang sawm lai an hang fe a. Ka pa hril dân chun, “Pettigrew chun, Manipur pumpui hi Baptist rongbawl dinga pêk suok ta sa a ni a. Watkin Roberts hi intruder a nih. Chuleichun la buoi la buoi in tih. Chuleichun Baptist hung zom in la, thra deuvin sin thaw tlâng ei ta, sum tieng khom Watkin Roberts le Coleman haiin an pêk nêka tam pêng ka ti cheu,” a ti a. “Kan hang hril tlânga, kan lungril chun Mission buoina hnuoia um nêkin a thra lem el awm de aw!” kan ti a. “ Pettigrew vêk chun, kan kuoma a hril dinghai a hril zo vong hma chun bufâk tlângna a siem a. Thlaithlêng ka kîl tlâng a.
Bufâk zo chun Pettigrew chun room lien fût a hin a mi thruoi tawl a. “ Kan kuom tienga in hung hi in ta dingin, thil thra a ni leiin, hlasak tlângna le inpawlhlimna la nei ei ta, inhoi deuvin voizân hin hun hmang ei ta, zînga chu Kohran pawl khat ei ni ding an tah,,” a ti a. “In hla dit hung hril ro le,” a ti a. Thangngur-in Liangkhaia hla phuor thar hlim, chuonglaia kan sak nuom êmêm, ‘Thisen hlu, Thisen hlu, Thing Kross Chunga Luong Khân,’ ti kha a hei thlang a. Pettigrew chun, “Thisen tieng chu la to san ei tih. Fellowship-na ding hla thra dang hung thlang ro,” a ti nawk a. Chuonglaia kan hla dit êmêm dang pakhat chu, ‘Imanuela Thi Zâman,’ Pastor Chhuahkhamin ân let hlim, hla inlâr deu chu kan thlang nawka. Pettigrew bok chun, ‘Nangni hi a thisen tieng naw chu hriet in nei naw a ni maw?” a ti zo char chun, Ka pa Chawnga chun, , “Enge Sual Tifai Thei Ang, Isua Thisen Chauhvin,” ti Pu Buonga le Rev. Savidge-in Sap hla an inlet, kan dit êmêm kha ka hei thlang nawk a.”
“Chuzet chun chu Pettigrew chu a ngîra ‘Nang ni hi, Lutanmi in nina a la sawt naw leiin, thisen chau in hriet a nih,’ a ti ta a. Thangngurin ‘Isu thisen hlutzie khom I la hriet naw ni awm a na! Chuong a ni chun insuikhawm theina lampui a um naw a ni chuh. Isu thisena intlan le sawpfai ni naw in la chu Hrem Hmun fe cho kan hmabâk a ni a. Isu mi hmangaina ropuizie a chu Vân ram ropui mâksanin, ei ta ding a kross chunga ama thisen ngeia a mîn tlanna kha a ni a. Isu thisen înzapui a ni chun inpawlkhawmna (fellowship) ei nei thei naw a nih chuh,’ a ti, kan suok ta vong a. A zîngah inhma deuvin, khuo a lân thim lai, Pettigrew le khom inhmu nawk ta lovin, in tieng kan hung pan el a nih. Hlimtaka hla sak peiin, in kan hung tlung nawk a nih! Chuleichun a nih voisûn chena, Tangkhul Kristien-hai leh inpawna ei nei thrat nawna hih,” a ti hiel a nih.
Iengkhom nisien la, hi lekha ka hang ziek tran khan, Kom le Hmar hnam khat ei ni thu a ni a. Politic le Sakhuo hin mi hi a sukdarin, sukthre sien khom, Krista thisena in sawpfaia, insuikhawmhai hi chu an inzawmna a ngheta, Chatuan chenin a hlu deudeu ding a nih, ti hi ka ring tlat a. Indo-Burma Pioneer Mission-a hotu nina Pathienin ka kuta a hung inhlân thut a, tlin le tlin lovin, hma ka hang lâk tran lai khan, Kom-hai hotu tamtak khan an mi hung hnai tranin, mi hung zom an nuoma. Chulai tak chun ei Kohran sûngah Setan a hung inrol a, a mi hnai nuomtuhai ta ding khom a, hnai tlâk le bêl tlâk ei hung ni ta nawh. Tuhin hienga Krista Kohranhai ei hung inhnaia, Krista chun a thisenin ei innêlna dingin kot a hung hong nawk mêk ta lei hin, unau Kom-hai khom inkoppui le Lalpa sinthawtu ni tlâng theina lampui a hung um tran nawk ding niin ka hmu a. Krista thisena inluontuo ei hung ni vak khom ring a um.
Mary Kom, tuta hmaa Meitei-hai le Nagahaiin an hriet fûk nuom naw, Delhi-a HSA le Hmar unaudanghaiin in lo chawimawi a, in lo ngaisak hi lawmum ka ti tak zet el. Pathienin mi thruoi khawm ngei dingin ka trongtrai. Tienlaia ei Upahai chun, “Nga-in an tam an thi pui a, Mihriemin ei tam ei dam pui,” an ti hi hung tlung ngei dingin, EFCI le Kristien pawl dang Krista thisena insawpfai hnunghai hi insuikhawm ei tiu. “Hmar lai hin Kristien nuoi khat (100,000) bêk lungruol tak, Pawl khata um ni in la chuh, ei Lalpa Thupêk Ropui, “Khawvêl popoah fe un la, hnam tin kuomah Chanchin Thra hril ro,” a ti kha tuta nêka a let zaa tam khom ei thaw thei ka ring,” ka ti hlak kha, hung hnai thuok ei tih. Chuchu a tlungna dingin ringna mitin ka thlîr zing a nih. Thupêk zawm hi athra si a.


text:
Manipur Evangelical Lutheran Church (MELC) khanglai pawl Lutheran Youth Fellowship (LYF) in April 21 – 23, 2017 sungin MELC Hq Church, Zomi Colony ah Diamond Jubilee lopna lawching tah in nei uh. Tami Jubilee vaiguon ah Diamond Jubilee melmu suong etlawm tah honna nei ua, LYF lamkai masa phamsate Pu Goulian – Superintendent masapen, Pu […]
Tag: LYF
LYF Diamond Jubilee
Lutheran Youth Fellowship is celebrating it Diamond Jubilee, 60th year of establishment from April 21 – 23, 2017 at Zomi Colony, Churachandpur, Manipur. Preparation is in full swing.
LYF Diamond Jubilee Program, 2017
Lutheran Youth Fellowship in April 21 – 23 sung in Zomi Colony ah kum 60 chinna Diamond Jubilee lopna nei ding uh. Tam vaiguon toh kisai in February 2017 apat in division level ah vaiguon chi tuomtuom sai in ana um tou zing zeng a, April hasung ahileh final kimawlna ngen a zah ahi. Vaiguong highlight: […]
LYF Diamond Jubilee Executive Committee 2nd Meeting
Lutheran Youth Fellowship (LYF) General Headquarter’s DJCEC Meeting a 2veina March 26, 2016 ni’n Pu Kapsuanlian @ Suanlyan Tungnung Inn, Zomi Colony ah kinei a, DJCEC Chairman Pu Hauthang, DJCEC Gen. Secretary Pu Suanlyan Tungnung, LYF Gen. Secy. Ghqtr Upa Zamkhanpau, DJCEC member Pu T. Zamlunmang leh Pu Sanglian te peikhawm ua, akithukimna bangun tam […]
LYF Diamond Jubilee Marathon Race
Lamka, 27 Feb.: LYF Diamond Jubilee Celebration Executive Committee saina in DJ Marathon Race tuni’n lawchingtah a sai in um. Jinglam nai 7 in MELC Hq Church. Zomi Colony ah Pi Mannuamching IAS, CEO ADCC, Pu Hausuanthang MDC leh MELC Pastor tamtah telin Pu Langkhan Pau, Moderator, PCI(R), Chairman, ADCC leh Rev. V. Hangminthang, Bishop […]


text:
Chin mi nih thazaang pek ngai mi Chin nu Lar Dint Htar Yi cu Top 5 zuamnak in a tla cang. Top 2 ah aitel ti lo. Nay Min Ein le Key cu Top 2 ah an kai cang. Online in vote peknak in le Judge pawl biakhiah piak nak in a pahnih nak dirhmun ah a um nain Ooredoo SMS voting (40%) tlawmtuk angah ruangah a tla cang.
” Top 5 tiang ka phak khawhnak hi Pathian thawngin a si. Hi dirhmun tiang phan dingin a ka tanhtu (fans) vialte cungah ka lawmtuk. Kan dawt tuk hna” tiah Top 5 zuamnak in a tlak nak kongah lungumbia chimnak ah a chim.
Hi Galaxy Star hlasak zuamnak ah Kawlram dihlak in minung 20,000 leng nih an izuam i atu bantuk in Top 5 tiang a phan mi Chin nu Lar Dint Htar Yi a si. Top 8 tiang ah Chin pa John Thanga zong a tel ve.
Lar Dint Htar Yi nih hmailei zongah pehzul in ringawn (hlasak) nak lamthluan ah kal rih a timhnak a chimchap.


text:
Kumhlun tur awm lohna khawvelah
Hlunpui tur kan zawng a, nunhlui kan ngai leh thin.
Thar sara kan hman kha tar takin kan thlah liam leh ang
Duh taka kan chul hnu, nunhlui chu.
Kumhlui chang tur in liam mahse
Nunhlui chang tur a’n
ka phal si lo- kan nun kha!
Hmuh tur, duh tur reng awm loin hnutiang min chhawn dawn si
Sulhnu chhui mai kan chantawk lo ni.
Nunhlui ngai tur renga khuanu duan-
Kum thar, nun thar kan hman te pawh hi
Chuaia a uai hun nghakin, ‘nakinah kan la ngai dawn’
Tiin hma lamah nunhlui ram kan hmu lawk thin
Kum hlui, aw kumhlui, nunhlui changa’n ka phal lo che…………


text:
Kan inah plug kha tester in hawlh ta la, Phase zawk i hawlh chuan alo eng va anga. Neutral i hawlh chuan a eng lo anga, Earth emaw Ground emaw i hawlh pawhin a eng lovang. (Three pin Socket a chung a kaw khat awm hrang nalh kha Earth/Ground an tih chu ani e.
Phase hi Live tih leh Line tih te pawh in an sawi bawk thin. Phase hi a theory anga luhkhung vak ka tum lova. Kan hlawkpui ber pawh ka ring lo. Mahse, Load a hna ava thawh dan hi ani. In vengah tlangval sual huai deuh, à bawk si in nei em? Khatiang ang kha phase chu ani. A chak (strong) em em ani. Mahse, chu tlangval sualhuai chu a muhil lai va en chhin teh, engmah ani bik lo tih i hmu ang. Phase hi a awm mai mai lai chuan a awm mai mai ani tawp mai. Sawi vak ngaihna awm lo, mahse, insualpui tur a hmuh hun hun chu a chet chhuah hun ani mai. Kan house wiring syatem ah chuan neutral hi a insualpui tur chu ani a, load (eg Bulb, tv, fridge, light, etc) hi an insualna hmun chu a ni. Nutral hi load ho zawng zawngah a lut sa (lo awm sa) vek a, in Switch i ON chiah kha chu tlangval sualhuai (PHASE) chu load lam panin a tlan chho ta zek zek mai a, Load chhungah khan an insual ta a ni. An insual rei deuh chuan alo lum a, alo sa hial a, an insual nasat ltk phei chuan a load kha A puak pawp tih i hriat kha. Tlangval sualhuai pawh a hmai vel a vungbur in, a thi hnuang thin kha. Haha.
Nih leh, tinge current in a man thin che a? phase i khawih a, bang i ngheng vung vung bawk si a. Bang kha neutral (neutral chak lutuk lo) anih vang ani. Nang chu Load ah ilo tang ta anih kha. Current i in man tir khan In electric bill i ti sang ve tho tih in hria la aw. Light ho nen in inang reng. Load in ni ho vek tihna ani.
Nih leh tinge a then a load a san a, a then hi a hniam hle si. In veng tlangval bawk kha, kawt zawl zau taka insualpui tur a hmuh chuan Posi a la a, a inhrosa a, a chet velna a zau thin a ni lawm ni?? Kha kha Load sang ani a.
Thingzai pakhat chungah insual tir teh, chet pawh a che hleithei lovang, load hniam a ni tihna ani. Kan hriat tak chu, phase chet nat tir thei tu chu Load a lian (figure alian ni lovin) a, tin, a insualpui neutral a chak em? Tih hi ani ta ni. Neutral hi a hniam ve thei fo a nia.
Kan hmuhchhuah chu, thil in anglo a insualna hmun ah Load alo awm theih tihna ani. Chuti anih chuan, Phase sualpui atan Earth/Ground pawh hian hna a thawk dawn tho tihna anih chu (0 potential). Chuan, a hming phuahtu te chuan He thil kan sawi hi Potential Difference emaw, Voltage tiin emaw an sawi thin a. Thahrui inang lo insualna tih pawh in a hriat theih tho awm e.
Chuan, India a kan Voltage hi 230 or 240 ani a. America rama an voltage khu 110 a ni thung a. Foreign khawl i lei in, India ramah i hmang dawn a nih chuan step down angai tih hria la aw.
Nidangah Curren leh voltage inlaichinna te, 3 phase awmzia leh nihphung te kan sawi ho leh dawn nia.


text:
Bank Account neilo ten Account an hawn theih nan Serchhip-ah ‘Bank Account Hawn Mela’ neih a ni dawn
Account hawng duhte chuang Passport photo copy hnih (2) ken tur a ni anga, Identity Proof atan EPIC, PAN Card, sorkar Department ID siam chi hrim hrim, Driving License, Postal ID, Adhaar Card) Original Copy leh a Xerox Copy a engemaw ber, Address Proof-na atan Ration Card, Bill pekna lehkha mahni hming chuanna, VC Hriatpuina lehkha, Adhaar Card a engemaw ber, Original leh Xerox Copy ken tur a ni anga, Adhaar Card hi Identity Proof-ah leh Address Proof atan hman kawp theih a ni anga. Bank Account hawngtu Signature a \ul avangin mahni ngei kal tur a ni.
Nimin a \hutkhawm ah hian Bawrhsap chuan sorkar kalphung a inthlak zela, Direct-Benefit Transfer kan uar tial tial a, khawvelah IT hman \angkaina a sang zel a, Bank Account neilova awm chu thil buaithlak tak a ni chho ta tih sawiin, Chutihlaiin mipui, Bank Account neih duh ngawih ngawih, a hranpaa Bank dawrna hun nei remchang thei lote pawh kan awm ve thei bawk tih a sawi a. Chung thilte ngaihtuah chung leh thuneitu sang zawkte a\anga ngenna an hmuh angin Bank Account hawn Mela hi buatsaih a ni dawn a tih a sawi a ni.


text:
Thanlon A/C candidates ten Rally nei ding uh.
Tuni 8th March 2017 zinglam dak 11 in Thanlon AC candidate 4 - Dr Chinkholal, Khamsanglian, Nengzakham leh Thangkhangin in Press media te sam in election hun a BJP workerte gamtat dan deihlouh thu puang uhi.Huai lou in EVM machine pen gua( bamboo) a ki tuam in BJP a chouh khiak theih dia hih thu leng deih louh thu puang uhi.
Huai hun mah in a thupuk na uah zingchiang repoll hun ding a leng hoh Lou dia le ki thukim ua, huai hun toh kiton in Peacefull Rally leng neih hi diing in leng thukim vek uhi. Tua ban ah diktatlou tak a thilhihte doudal dia hiai rally om diing chi in gen ua, mipi tamthei pen tel dingin chial uhi.


text:
District hrang hrangah Nomination File \an a ni
Hetihlai hian Mamit-ah pawh Dampa bial chuh turin INC candidate Pu Lalrobiaka leh MDA Candidate, Pu Liansuama ten nomination file in Mamit bial chuh turin INC Candidate Pu John Rotluangliana leh Nationalist Congress Party (NCP) Candidate Pu Biakthuama Molshoy ten nomination an file a, Hachhek bial chuh turin Nationalist Congress Party (NCP) candidate Pu Lalhmingthanga chuan nomination a file bawk. Lung-lei District-ah pawh nimin vek khan Lunglei North chuh turin Zoramthar duhtute (ZTD) Candidate Pu S.L. Sailo, IAS (Rtd) chuan Nomination a file ve leh bawk.


text:
Blog leh website kan siam tawh chuan Label emaw, Category hi loh theih loh a siam a ngai ti ila a sual lo ang. Label kan tih chu i posts title a zirin, chi a in anglo theia. Tehkhin nan, 'Thawnthu, Poem, Softwares, Android, etc., ang chi kha i blog ah chuan i post ta nuai a. Chung i post darh nuai chu a khawm/hmun khawma awlsam taka en theih nghal zung zung tura siam ani. Label 'Softwares' ilo siam chuan label 'Software' ah an click anga, tichuan softwares lam posts zawng zawng chu alo lang zel ang. Hei hi atang kai em em a, blog tlawhtu te tan pawh thil awlsam takin an zawng hmu thei bawk a. I blog ah eng ang chi nge awm, eng posts nge awm tih kha a lo hrilh nghal vek ang. Lebels siam hian SEO lam ah pawh hmasawnna tamtak min pe thei bawk.
A tlangpuiin Labels/categories hi blogger Sidebar leh Footer ah hian an dah tlangpui, blog tlawhtu hmuh awlsam theih leh zawng awlsam nan ani. Labels/Categories hi chi dang dang in blogger ah an dah a, design tam tak pawh a awm. Tun tum ah chuan posts chi hrang hrang chu hmun khawma dah diat diat theih nan Label/Category kan siam ang.
Step 1. Blogger account ah log in la. (I posts awm zawng zawng chu a lo lang ang.)
Step 2. I posts 'chi' kha thliar hrang chungin 'select' zel la.
Step 3. Picture a lan dan hian a chunga Label icon ah khian click la, 'New Label' tih alo lang ang.
Step 4. E.g., 'Templates' labels lo siam ila, Template tih label kha ziak la, chuan 'OK' click la.
Step 5. I posts chi atang chuan 'Templates' label tih kha post hnung ah alo lang zel ang. Tichuan 'Templates' label chu i siam zo.
'Templates' tih label chu tiang hi alo ni ang. Template label a posts i label zawng zawng chu he Templates URL address label ah kan en chuan a lo lang vek mai ang.
E.g.: http://mizoblogging.blogspot.com/search/label/Templates
Note: Post pakhat hi Labels pahnih-pathum (tamtak) ah pawh a awm kawp thei. Lebel ilo siam tawh post tho kha selelct la, Lebel dang/thar ah i dah leh mai ang. (E.g., Post pakhat chu 'Softwares' Lebel leh 'Applications' Lebel ah a awm tlang thei, mahse i post chu double in a in post tihna anilo tihkha hresa ila)
Labels i siamsa chu delete i duh chuan, i delete duh labels a awm posts zawng zawng chu select vek la, Label thar siamna ang tho khan, ama label hming awmsa ah chuan click la. Labels ho chu a lo inphelh (delete) vek mai ang.
*Posts i lo ngah ta em em a, i posts chi lah chu in anglo, in dawtlo an ni vek a, zawn harsa i tih chuan, dinglam sir-chunga "All Labels" tih kha va click la, 'Label' chi khat chauh lantir i duh chu han select la, i duh zawng labels chauh a lo lang ang. E.g., 'Templates' label ah ka select a, Templates label a lut zawng zawng posts chauh alo lang vek ang.
*Posts thar i ziah lai pawh khan i ziah lai mek post chu i duhna label ah a dah theih nghal.
Labels dang nen i kawp duh chuan "," nen dah khat tir mai tur ani.
*Label i siam tawhsa zawng zawng chu dah lan i duh chuan
-Layout ah kal la, Sidebar ah khan >>Add Widgets>>Labels i hmu ang, i click anga, Ok click anga, i blog chu va en la alo lang mai dawn ani. (Title ah hian Labels tih chauh lo pawh category emaw, archive emaw kan thlak thei.)
*I zawh vek hnu chuan i blog page chu va en la, a hnuai mi ang hian alo lang mai ang.
Blogger theme design a zirin a danglam thei ani. "Messenger" Label ah khian kanva click chuan Messenger nena inkungkaih posts zawng zawng chu alo lang tlar vek mai ang. Heng labels links te hi Menu Bar ah dah ani tlangpui. Tuna Blogger Label/Category siam dan tutorial hi chu chipchiar deuhin ka rawn tia, la ti ngai miahlo leh tih dan thiam vaklo tan ani e.